qundao/data-zh-poetry huggingface dataset:
田家苦
作者：李昱
朝代：明
体裁：古风

日如火，风如血。昆崙碎，黄河竭。雨声隔云招不来，高田低田龟背裂。老农踏车瘦如鬼，黑不辨眉白见齿。一寸秋苗一寸心，汗血愿为三尺水。霜罗扇，雾縠衣，冰盘味甜红荔枝。老农有胆谁尝苦，租吏敲门夜骑虎。
甲辰岁九月一夜梦外舅天趣郑先生问幽冥之事但云海天月色秋茫茫觉而衍其语以寄哀情
作者：李昱
朝代：明

外舅实天迈，神采冰玉相。明经擢巍科，气劘贾董场。骅骝自超诣，鸾凤必高翔。辙环湖海间，著述成数囊。弟子满京国，所至留馀芳。晔也樗栎材，谬选膺东床。提撕感恩厚，取别亦已长。今夕复何夕，漏永犹未央。分明入我梦，言笑如平常。载拜问所从，面诲辞慨慷。海天既无际，月色秋茫茫。魂来波浪白，魂去云山苍。音容遽相失，辗转何由忘。天地一蜾嬴，死生等行藏。游魂乃其变，浩荡随飞扬。去来本无迹，暂寓无何乡。情深自难已，揽衣涕泗滂。
甲辰岁九月一夜梦外舅天趣郑先生问幽冥之事但云海天月色秋茫茫觉而衍其语以寄哀情
作者：李昱
朝代：明
体裁：古风

外舅实天迈，神采冰玉相。明经擢巍科，气劘贾董场。骅骝自超诣，鸾凤必高翔。辙环湖海间，著述成数囊。弟子满京国，所至留馀芳。晔也樗栎材，谬选膺东床。提撕感恩厚，取别亦已长。今夕复何夕，漏永犹未央。分明入我梦，言笑如平常。载拜问所从，面诲辞慨慷。海天既无际，月色秋茫茫。魂来波浪白，魂去云山苍。音容遽相失，辗转何由忘。天地一蜾蠃，死生等行藏。游魂乃其变，浩荡随飞扬。去来本无迹，暂寓无何乡。情深自难已，揽衣涕泗滂。
画芦雁飞鸣宿食
作者：李昱
朝代：明
体裁：七言绝句

一行斜起雪成群，嘹呖声多远更闻。夜冷芦汀眠不得，啄残千顷洞庭云。
画马二首
作者：李昱
朝代：明

黄金如土筑高台，郭隗才登乐毅来。若使当年轻骏骨，临时焉有急难材。银鬃绣膊气偏骄，应是房星降赤霄。汗血沙场宜百战，凭谁借与霍嫖姚。
画马二首·其一
作者：李昱
朝代：明
体裁：七言绝句

黄金如土筑高台，郭隗才登乐毅来。若使当年轻骏骨，临时焉有急难材。
画马二首·其二
作者：李昱
朝代：明
体裁：七言绝句

银鬃绣膊气偏骄，应是房星降赤霄。汗血沙场宜百战，凭谁借与霍嫖姚。
画鱼
作者：李昱
朝代：明

东风吹动绿蘋洲，中有神鱼得自由。一跃玻璃三万顷，不贪香饵上金钩。自从濠上无庄惠，此乐寥寥直到今。翠鬣锦鬐看似画，一篙春水落花深。
画鱼·其一
作者：李昱
朝代：明
体裁：七言绝句

东风吹动绿蘋洲，中有神鱼得自由。一跃玻璃三万顷，不贪香饵上金钩。
画鱼·其二
作者：李昱
朝代：明
体裁：七言绝句

自从濠上无庄惠，此乐寥寥直到今。翠鬣锦鬐看似画，一篙春水落花深。
画鹰
作者：李昱
朝代：明
体裁：七言绝句

金眸玉爪下云端，能使群狙胆气寒。山木萧萧秋色老，英姿犹向画图看。
留别南城诸公
作者：李昱
朝代：明
体裁：七言律诗

相逢常为兴匆匆，拟赋新诗句未工。岁月一身浑是客，江湖两鬓欲成翁。消愁春蚁浮杯绿，送喜秋花上烛红。明日溪南又分袂，马头黄叶乱西风。
留别彭士云管勾
作者：李昱
朝代：明
体裁：七言律诗

驱驰逆旅似浮萍，寥落斯文若晓星。远道已为千里别，好诗能复几回听。水连徽港滔滔白，山过宣城历历青。天上五云春色暖，愿随染翰侍彤庭。
留别荣春岩上人
作者：李昱
朝代：明
体裁：七言律诗

扁舟欲问西林寺，湖水纡回到每迟。吏部尚为文畅序，拾遗能废赞公诗。山中借榻尘机息，月底行杯树影移。明日风烟各分首，江湖夜雨梦相思。
留别陈世恭
作者：李昱
朝代：明
体裁：七言律诗

数年胶漆方投分，今日萍逢又索居。好客每令樽有酒，辞君非为食无鱼。海棠亭暖春题句，檐卜林香夜读书。两地关心正相忆，便风毋使问音疏。
登中台山
作者：李昱
朝代：明
体裁：古风

似闻中台山，上有招提境。兴来每欲往，俗事不可屏。今晨登长涂，老步困驰骋。因之事幽讨，蜡屐聊为整。崎岖路百折，拄杖穿细岭。飕飕风乍响，惨惨日将暝。扶持赖门生，乃始登绝顶。其居若平地，云生动成景。山僧倒屣迎，汲泉为烹茗。共谈出世法，坐对白月影。朗观心地初，炉薰夜方永。不待闻晨钟，冷然发深省。
登城一首
作者：李昱
朝代：明
体裁：七言律诗

春来懒上最高城，一望令人百感生。山岳无如今日碎，河流不似旧时清。青年士子多投笔，白首乡民屡避兵。休向东风歌此曲，野花啼鸟亦伤情。
白云亲舍图
作者：李昱
朝代：明

昔闻孟母三迁教，今见此乡陈大家。马鬣蓬科自长夜，流传却有白云图。萱草谁云儿女花，侵陵雪色耐年华。瞻云莫使斑衣湿，好事辛勤到五车。束书千里别慈颜，看尽慈乌落照间。山外白云云下屋，倚门昨夜梦连环。游子思亲无奈何，青山回首白云多。虽云学问瞻淇澳，终念劬劳废蓼莪。
白云亲舍图·其一
作者：李昱
朝代：明
体裁：七言绝句

昔闻孟母三迁教，今见此乡陈大家。马鬣蓬科自长夜，流传却有白云图。
白云亲舍图·其三
作者：李昱
朝代：明
体裁：七言绝句

束书千里别慈颜，看尽慈乌落照间。山外白云云下屋，倚门昨夜梦连环。
白云亲舍图·其二
作者：李昱
朝代：明
体裁：七言绝句

萱草谁云儿女花，侵陵雪色耐年华。瞻云莫使斑衣湿，好事辛勤到五车。
白云亲舍图·其四
作者：李昱
朝代：明
体裁：七言绝句

游子思亲无奈何，青山回首白云多。虽云学问瞻淇澳，终念劬劳废蓼莪。
百雁图
作者：李昱
朝代：明
体裁：七言绝句

十月开帆杨子江，沙寒白雁满船窗。画师貌得当年忆，宿食飞鸣五十双。
石井山中
作者：李昱
朝代：明
体裁：七言律诗

石井山中云绕门，题诗不减浣花村。已知子可为宗武，更愿孙能继审言。照眼椒花工取媚，向人梅蕊故开繁。老来自信生涯好，乞与春风日讨论。
秋兴
作者：李昱
朝代：明

天末秋风起，新凉日渐多。故园今已矣，归兴欲如何。愁至将诗遣，狂来对酒歌。扁舟犹在眼，木落洞庭波。地势环龙虎，天文应斗牛。由来贤达士，多集帝王州。方召输戎略，皋夔献治谋。老夫才不敏，有分在林丘。
秋兴
作者：李昱
朝代：明
体裁：五言律诗

白发殊方客，青云上国宾。莫教轻薄子，能侮老成人。咄咄书难尽，苍苍理自陈。尊中有美酒，烂醉且谋身。
秋兴·其一
作者：李昱
朝代：明
体裁：五言律诗

天末秋风起，新凉日渐多。故园今已矣，归兴欲如何。愁至将诗遣，狂来对酒歌。扁舟犹在眼，木落洞庭波。
秋兴·其二
作者：李昱
朝代：明
体裁：五言律诗

地势环龙虎，天文应斗牛。由来贤达士，多集帝王州。方召输戎略，皋夔献治谋。老夫才不敏，有分在林丘。
秋夜感怀
作者：李昱
朝代：明
体裁：古风

秋风吹我衣，明月照我床。徘徊省中夜，感慨祗自伤。冥鸿在江渚，蟋蟀鸣高堂。亦有露草萤，随风恣飞扬。物理傥如斯，昊穹理茫茫。弃置何足云，吾将采琼芳。
秋宵七恨 其一 风
作者：李昱
朝代：明
体裁：古风

青蘋叶底声蓬蓬，当年曾号襄王雄。秋高八月势转急，忽来吹我茅屋东。令我夜坐难秉烛，使我发白成老翁，吁嗟恨尔之秋风。
秋宵七恨 其七 雁
作者：李昱
朝代：明
体裁：古风

洞庭波寒秋影乱，几回相失声相唤。草木黄落始来宾，颇似人生系微宦。数年寄书长不达，应负冥冥在霄汉，吁嗟恨尔之秋雁。
秋宵七恨 其三 月
作者：李昱
朝代：明
体裁：古风

嫦娥窃药奔蟾窟，老兔千年捣何物。玉镜初从海上来，冰轮又向云间没。借问胡为有圆缺，不与愁人照离别，吁嗟恨尔之秋月。
秋宵七恨 其二 雨
作者：李昱
朝代：明
体裁：古风

六月一滴不沾土，连夜淋漓独何苦。红蕉碧梧语叶上，黄茅屋漏那能补。鸡鸣嘐嘐天欲曙，况乃萧条在羁旅，吁嗟恨尔之秋雨。
秋宵七恨 其五 笛
作者：李昱
朝代：明
体裁：古风

伶伦截竹才过尺，一吹能裂苍崖石。况复声闻折杨柳，对此令人多感激。中宵无人万籁静，天上残星犹历历，吁嗟恨尔之秋笛。
秋宵七恨 其六 蛩
作者：李昱
朝代：明
体裁：古风

疾雷鸣夏风鸣冬，秋来鸣者难为容。露寒九月入床下，啾啾唧唧群相从。十回归梦九回断，起坐积愤填心胸，吁嗟恨尔之秋蛩。
秋宵七恨 其四 砧
作者：李昱
朝代：明
体裁：古风

西风古城夜向深，满窗白月光沉沉。罗帏美人劳寸心，双杵忽传空外音。寒衣不来道路远，丁东落耳愁难禁，吁嗟恨尔之秋砧。
秋宵七恨·风
作者：李昱
朝代：明

青蘋叶底声蓬蓬，当年曾号襄王雄。秋高八月势转急，忽来吹我茅屋东。令我夜坐难秉烛，使我发白成老翁，吁嗟恨尔之秋风。六月一滴不沾土，连夜淋漓独何苦。红蕉碧梧语叶上，黄茅屋漏那能补。鸡鸣嘐嘐天欲曙，况乃萧条在羁旅，吁嗟恨尔之秋雨。嫦娥窃药奔蟾窟，老兔千年捣何物。玉镜初从海上来，冰轮又向云间没。借问胡为有圆缺，不与愁人照离别，吁嗟恨尔之秋月。西风古城夜向深，满窗白月光沉沉。罗帏美人劳寸心，双杵忽传空外音。寒衣不来道路远，丁东落耳愁难禁，吁嗟恨尔之秋砧。伶伦截竹才过尺，一吹能裂苍崖石。况复声闻折杨柳，对此令人多感激。中宵无人万籁静，天上残星犹历历，吁嗟恨尔之秋笛。疾雷鸣夏风鸣冬，秋来鸣者难为容。露寒九月入床下，啾啾唧唧群相从。十回归梦九回断，起坐积愤填心胸，吁嗟恨尔之秋蛩。洞庭波寒秋影乱，几回相失声相唤。草木黄落始来宾，颇似人生系微宦。数年寄书长不达，应负冥冥在霄汉，吁嗟恨尔之秋雁。
秋扇
作者：李昱
朝代：明
体裁：五言律诗

赋性如霜洁，将形似月圆。暑中谁不爱，秋后独堪怜。才士名难遂，佳人色易捐。清风终有在，藏箧待明年。
秋日感怀
作者：李昱
朝代：明
体裁：五言律诗

暑尽潇潇雨，凉生淅淅风。朝来一叶落，秋至万家同。昔日红颜子，今晨白发翁。卜居犹未遂，感激寸心中。
秋晚游西湖二绝句
作者：李昱
朝代：明

八月西湖镜里天，中流柔橹下轻烟。回头指点青山好，有个白鸥飞上船。秋夜西湖泛棹过，满船星斗近天河。鸣榔忽动清风起，一对鲤鱼吹白波。
秋晚游西湖二绝句·其一
作者：李昱
朝代：明
体裁：七言绝句

八月西湖镜里天，中流柔橹下轻烟。回头指点青山好，有个白鸥飞上船。
秋晚游西湖二绝句·其二
作者：李昱
朝代：明
体裁：七言绝句

秋夜西湖泛棹过，满船星斗近天河。鸣榔忽动清风起，一对鲤鱼吹白波。
秋暮游橙尖下村居八韵简王彦璧
作者：李昱
朝代：明
体裁：七言排律

秋尽山行日未昏，萦纡林壑隐乾坤。径深黄叶疑无路，岸转清溪别有村。盘谷纵幽何足羡，辋川虽好未须论。过桥苔藓生岩罅，坐石萝藤挂树根。老妪蒸藜邀上客，阿翁剥枣引诸生。新茅盖处鸡啼屋，短杖敲时犬吠门。避地正须营草阁，逢人何用问桃源。不通姓字相宾主，愿子情亲作弟昆。
秋阴
作者：李昱
朝代：明
体裁：七言绝句

莫道朝来滴雨无，黑云遮日已模糊。道傍听得农夫说，天气浑如八月乌。
秋风三叠题德邻家所藏画三首
作者：李昱
朝代：明

江南七月秋风起，吹动白云千万里。洞庭木落波影寒，天外冥鸿饥欲死。男儿生无所成良可叹，出门荆棘行路难。酒酣拔剑为起舞，满堂星斗光阑干。呜呼一叠兮秋夜永，碧梧为我飘金井。江南八月秋风高，裂云直上声怒号。小声白昼走沙石，大声入海翻鲸涛。夜半吹折长松树，众鸟巢倾无宿处。豺虎啖人如蜜甜，何处桃源是归路。呜呼二叠兮秋夜深，干戈满地愁人心。江南九月秋风落，杀气如云暗城郭。浓霜凄凄日色薄，玉叠鼓寒声不作。绿草夜奏兰台宫，问天乞借襄王雄。前驱蜚廉后丰隆，一洗狐兔无留踪。呜呼三叠兮秋夜肃，变作南风五弦曲。
秋风三叠题德邻家所藏画三首·其一
作者：李昱
朝代：明
体裁：古风

江南七月秋风起，吹动白云千万里。洞庭木落波影寒，天外冥鸿饥欲死。男儿生无所成良可叹，出门荆棘行路难。酒酣拔剑为起舞，满堂星斗光阑干。呜呼一叠兮秋夜永，碧梧为我飘金井。
秋风三叠题德邻家所藏画三首·其三
作者：李昱
朝代：明
体裁：古风

江南九月秋风落，杀气如云暗城郭。浓霜凄凄日色薄，玉叠鼓寒声不作。绿草夜奏兰台宫，问天乞借襄王雄。前驱蜚廉后丰隆，一洗狐兔无留踪。呜呼三叠兮秋夜肃，变作南风五弦曲。
秋风三叠题德邻家所藏画三首·其二
作者：李昱
朝代：明
体裁：古风

江南八月秋风高，裂云直上声怒号。小声白昼走沙石，大声入海翻鲸涛。夜半吹折长松树，众鸟巢倾无宿处。豺虎啖人如蜜甜，何处桃源是归路。呜呼二叠兮秋夜深，干戈满地愁人心。
移居
作者：李昱
朝代：明
体裁：七言律诗

岘山西望翠濛濛，客子移居似画中。正喜孟郊家具少，不愁阮籍路途穷。昔时朝野青云士，今日山林白发翁。从此杜门甘寂寞，著书多暇教儿童。
章三益匡山行
作者：李昱
朝代：明
体裁：古风

仙人休吹紫鸾笙，听我一曲匡山行。青莲居士读书处，至今石室丹霞明。龙泉西南百馀里，四面峥嵘翠峰起。先生结庵当画图，正与匡山景相似。屋前屋后皆种松，坐看百尺苍精龙。苔皮深含霜雪古，铁干返走风云从。一亭下浸苍波冷，缥缈烟云成万顷。中有神鱼长比人，翠鬐翻动玻瓈影。一亭上与浮云齐，赤阑干外青天低。分明投壶笑玉女，彷佛出海闻金鸡。东南一亭隐林樾，地位清高隔炎热。人间赤日如火流，疏簟琅玕自苍雪。最其秀者环中庭，周遭万朵芙蓉青。朝来爽气落我袂，萝风吹日天冥冥。鹤怨猿啼归未得，绣衣今作青云客。故山四首五情摇，归梦时时到寒碧。自古山林钟鼎同，先生况有前贤风。少待功成拂衣去，入门依旧山花红。
端午得江字
作者：李昱
朝代：明
体裁：五言律诗

五月榴花雨，生凉到北窗。盘行金粽九，人醉玉瓶双。黑发虽云改，丹心尚未降。诗成感今古，因吊汨罗江。
端阳十韵
作者：李昱
朝代：明
体裁：五言排律

才应蕤宾律，惊心景物催。艾随朱户上，榴近绿尊开。吊屈人何在，沉湘事可哀。几年无贾谊，何处有欧回。龙斗舟翻雪，鼍鸣浪吼雷。文章怀往躅，岁月等飞埃。画扇逢时节，絺衣称体裁。节从閒里过，诗向醉中来。枕簟风生竹，阶除雨润苔。角巾新浴罢，高咏兴悠哉。
答吕慎明
作者：李昱
朝代：明
体裁：古风

清晨声剥啄，有客扣我扉。车马何联翩，林壑生光辉。嗟予久离群，屏迹甘布衣。故人金石交，乃肯念细微。上堂具尊酒，方圆进甘肥。君谅笃高谊，不醉将安归。攘攘宇宙间，以利相因依。交游岂云少，所恨知音稀。管鲍如可作，兹理傥弗违。愿为双黄鹄，与子俱远飞。
答自便叟薄酒萹效东坡体
作者：李昱
朝代：明
体裁：古风

薄薄酒，味可求，丑丑妇，愿可酬。薄酒有妙理，丑妇无娇羞。酒薄亦足浇我愁，丑妇可以与之俱白头。平原督邮胜青州，黑昆崙曾配冕旒。尝言旨酒亡国哲妇倾城，二者岂足为身谋。醴酒如渑糟作丘，银罂翠杓黄金舟。婪酣大肚饮一石，不能为君销国忧。何如田父共泥饮，醉后倒骑原上牛。春山作曲眉，秋水为明眸。朝为行云莫为雨，一身主家十二楼。是为丧身之膏盲，伐性之仇雠。何如荆钗布裙操杵臼，深能方舟浅泳游。笑彼纷纷冠沭猴，眼前富贵何异水上之浮沤。小年难语大年，蟪蛄不知春秋。吾侪薄酒任薄醉即休，丑妇任丑顺即休。
答蒋仲启
作者：李昱
朝代：明
体裁：五言律诗

自别南溪友，海云天际多。如何屡有约，不见一相过。野径深红叶，茅檐长翠萝。诗篇空漫兴，把酒共谁哦。
答陶生羽渐寄诗
作者：李昱
朝代：明
体裁：七言律诗

青袍白发归田后，依旧山林隐者风。骐骥总宜肥苜蓿，凤凰终亦老梧桐。要知维翰过裴皞，未许康成别马融。十幅蒲帆挂烟雨，江流元不限西东。
红梅
作者：李昱
朝代：明
体裁：七言绝句

满林红雪影毵毵，夜静和春浸碧潭。却忆骑驴二三月，杏花小雨看江南。
绩溪
作者：李昱
朝代：明
体裁：五言律诗

落日衔孤嶂，行人到绩溪。野桥通岸窄，茅屋隔林低。邑古民还聚，官清政不迷。小亭幽绝甚，足以慰羁栖。
美人引子图
作者：李昱
朝代：明
体裁：七言绝句

明妆丽服照青春，疑是昭阳殿里人。银甲弹筝犹未了，花前双引玉麒麟。
老树擎霜图
作者：李昱
朝代：明
体裁：七言绝句

夜寒霜气裂沧溟，潭底老龙眠欲醒。万劫玉漦流不尽，化人来听蕊珠经。
聚上人铁笔歌
作者：李昱
朝代：明
体裁：古风

昔时智永铁作限，今时善聚铁为笔。笔底曾经百鍊功，篆隶雕镌体非一。揠波萦回垂露瀼，金鹊虎爪相辉光。琅函夜启玉刚夘，笑倒籀史惊钟王。我作中台山上记，一挥四百二十字。聚也运锋勒翠珉，至今矫矫龙蛇势。草阁岩居云气深，上人一来听我吟。要将铁笔化采笔，丛林价重双南金。
胡乐站
作者：李昱
朝代：明
体裁：古风

清晨发崇上，四十五里程。萧然见古驿，四壁惟榛荆。道傍有候吏，倒履遥相迎。烹茶坐来久，各伸羁旅情。更深始就睡，乃闻喧逐声。披衣问如何，有虎负豕行。
胡将军歌
作者：李昱
朝代：明
体裁：古风

胡将军，邦之良，武之豪。身长八尺面如铁，敌人见之凛凛生寒毛。忆昨辛夘岁，九州沸鲸涛。苍生日涂炭，呼天雨泣何嗷嗷。吴王气宇真天人，手提秋水三尺之豪曹。貔貅万灶会滁上，左右环列俱贤髦。将军谒辕门，开口谈六韬。为王之爪牙，出入行阵躬鞬櫜。溲江江水流滔滔，疾如风雨飞十艘。王命胡将军，蝥弧蝥弧尔所操。义声西来动白日，电光闪烁摇旌旄。金陵宣城不日得，徽州严郡随风逃。洞兵三万馀，刃鞘弓藏韬。灵旗却指金华城，父老争先将酒羔。喉衿闽楚信州地，将军又为殚力营城壕。乃从元戎上台鼎，横金拖紫独立青云高。将军未下车，民庶忧忉忉。将军既下车，所犯无秋毫。健儿不敢忤民意，酷吏不敢搜民膏。男儿务农耕，妇女勤蚕缫。将军为之垣墉使生厚，民适自乐将军劳。兜鍪貂蝉本无异，拟变方名为夔皋。呜呼壬寅春二月，肘腋祸所遭。三军尽踯躅，万姓皆号啕。朝廷闻之为痛惜，遣中使，降丹诏，遂有光禄大夫越国之崇褒。有庙有庙依岩㠂，春秋二时祠太牢。吹笙鼓瑟兼伐鼛，玉杯春酒酿蒲萄。画梁文栱倍辉赫，焚香彷佛来焄蒿。英姿飒爽毛发竖，阴风吹动团花袍。殿前近侍扪锦绦，壁上先驱腰宝刀。出师或衔枚，班师或鸣鼗。将军虽死有馀乐，魂魄上与星辰遨。有子有子如将军，志欲与国除么么。邻敌侵我疆，勇捷如飞猱。奋身与之战，以一当百战已鏖。将军阴兵实助之，似闻人马声嘈嘈。敌惊灵火遍原野，如中羽镞相呼号。我来祠下谒遗像，秋林叶落风萧骚。雄文大字纪颠末，翠珉已载黄金鳌，翠珉已载黄金鳌。呜呼胡将军，将军生为名臣死，庙食将军之死犹未死，呜呼劝忠之作吾其叨。
胡生仕中九日载酒
作者：李昱
朝代：明
体裁：七言律诗

门生载酒来衡宇，野客簪花忆故乡。酒色才于今岁绿，花枝仍似去年黄。残山剩水登临厌，短句长歌属和忙。信是乾坤容晚景，不知风雨过重阳。
胡生写真歌
作者：李昱
朝代：明
体裁：古风

天下几人能写真，胡生年妙艺绝伦。自云惯识卿与相，炳炳生面图麒麟。青鞋布袜春雨馀，朅来访我南湖滨。手中银管握造化，与予拂拭霜藤新。我生本有山水癖，形容潇洒无纤尘。头戴小小乌角巾，白衣宽博稳称身。松斋棐几坐清昼，意匠经营多苦辛。是时宾客如堵墙，眼看胡生下笔亲。斯须置我雪色壁，望之宛若神仙人。我儿见之亦大笑，阿爷胡为能出神。或言士者国之宝，衮衮皆充观国宾。先生才学世所重，曷不秉笏朝丹宸。我生出处无不可，白鸥万里谁能驯。不作宁戚悲饭牛，不作买臣行负薪。今年年才四十六，居然抱道安吾贫。得君能谈帝王略，避世或与渔樵邻。南游天台北恒岳，东登日观西峨岷。乾坤随处着杖履，此地相逢难具陈。山中亦有似拳蕨，江上亦有如丝莼。江风萧萧日月白，与尔长歌歌隐沦。胡生胡生且停手，玉壶共醉松花春。写真何如嗜经史，五车力学须昏晨。他年生为席上珍，勿云江汉之垂纶。
苍岩画龙赞
作者：李昱
朝代：明
体裁：古风

目如电，气如虹。怒翻霹雳驾，倒捲天河空。伊谁之笔苍岩翁，起作霖雨其犹龙。
茶源
作者：李昱
朝代：明
体裁：五言律诗

晚向茶源过，凄凉不可论。孤舟千里客，茅屋数家村。雁落平沙净，鸦栖返照昏。唯应惬诗思，坐久愈忘言。
荅禹龙门见柬
作者：李昱
朝代：明
体裁：七言律诗

高僧元住金山寺，飞锡吴乡未拟回。天女散花台上落，神龙避雨钵中来。久知无本能诗句，自笑渊明嗜酒杯。别后重逢须记取，藤床对雨拨寒灰。
草阁
作者：李昱
朝代：明
体裁：七言律诗

草阁正在江之滨，白沙翠竹便为邻。家鸡避客飞上屋，野鸭成群来近人。石渠翰墨非无地，锦里桑麻却甚真。目送渔舟行浩荡，一川烟雨渺丝纶。
草阁图
作者：李昱
朝代：明
体裁：七言绝句

双松树下半茅堂，万竹丛西一野航。画个老翁头似雪，坐间书卷对沧浪。
菜圃为邻畜残而作
作者：李昱
朝代：明
体裁：古风

孟尝久不作，吾徒食无鱼。长斋坐清昼，赖此田中蔬。仆夫勤灌溉，引水通沟渠。青青日已长，尽是辛苦馀。封豕从何来，荐食良可吁。一残枝蔓伤，再则根祗除。遂令苍翠场，转盼成空虚。嗟我在羁旅，草野聊暂居。惜无樊篱固，怅望徒踟躇。踟躇将奈何，屏弃犁与锄。学圃圣所鄙，且读窗下书。
萤火
作者：李昱
朝代：明
体裁：五言律诗

流萤何太苦，秋至乱阶前。傍月星偏密，随风火自然。吟怀空夜夜，归计又年年。纵有莼鲈兴，沧江何处船。
落牙行
作者：李昱
朝代：明
体裁：古风

昔年左车第一牙，居然脱落诚堪嗟。今年又一齿，欲落未落如秋瓜。又如洪河流，泛此无根槎。清晨鼽嚏忽在地，两龈开豁何谽谺。其馀未落者，满口皆龌牙。乾肉不敢决，所虞饭有山田砂。人生如此老丑露，尚敢摇唇鼓舌争喧哗。太官之羊既无分，屠门大嚼从人誇。但可朝餐地炉所煨之紫芋，莫饮瓦瓮所酿之松花。我不愿范雎摺齿作秦相，我不愿张苍食乳如鱼呿。愿如昌黎口存十三齿，文章千百传英华。
蒋子宜约游义安寺不果就饮于家有诗次韵
作者：李昱
朝代：明
体裁：七言律诗

亦知高谊重交游，投辖相欢醉未休。别墅尊罍过永夜，上方钟磬隔清秋。渊明岂是辞莲社，安道何须见雪舟。剩水残山看不厌，杖藜还复为君留。
薰风
作者：李昱
朝代：明
体裁：七言律诗

舜殿南风何太好，阜财解愠意相仍。五弦琴内声初起，三尺阶前教已兴。比屋有民皆长养，康衢无处不薰蒸。兰台此日雌雄赋，宋玉多才亦浪称。
西湖竹枝歌五首
作者：李昱
朝代：明

总宜船中载酒波，雁儿舞罢近前歌。日斜莫拗青荷叶，心似藕丝头绪多。菱角钩衣为出尖，莲心苦口却回甜。妾生不恨郎缘薄，自恨春波日夜添。芙蓉花面藕丝裳，柳叶眉尖恨最长。嗔道王孙金弹子，朝朝来打野鸳鸯。湖上春来郎未归，青青杨柳想郎衣。郎今走马章台路，切莫颠狂作絮飞。家住西湖湖岸头，十三吹得乐官愁。连环欲结同心事，只怕郎心似水流。
西湖竹枝歌五首·其一
作者：李昱
朝代：明
体裁：词

总宜船中载酒波，雁儿舞罢近前歌。日斜莫拗青荷叶，心似藕丝头绪多。
西湖竹枝歌五首·其三
作者：李昱
朝代：明
体裁：词

芙蓉花面藕丝裳，柳叶眉尖恨最长。嗔道王孙金弹子，朝朝来打野鸳鸯。
西湖竹枝歌五首·其二
作者：李昱
朝代：明
体裁：词

菱角钩衣为出尖，莲心苦口却回甜。妾生不恨郎缘薄，自恨春波日夜添。
西湖竹枝歌五首·其五
作者：李昱
朝代：明
体裁：词

家住西湖湖岸头，十三吹得乐官愁。连环欲结同心事，只怕郎心似水流。
西湖竹枝歌五首·其四
作者：李昱
朝代：明
体裁：词

湖上春来郎未归，青青杨柳想郎衣。郎今走马章台路，切莫颠狂作絮飞。
观潮
作者：李昱
朝代：明
体裁：七言律诗

江上秋风八月潮，浪花吹雪过山椒。雄吞越徼声喧杂，高蹴吴天影动摇。铁箭事闻今尚在，鸱夷魂远有谁招。滔滔无限朝宗意，夜久鱼龙漫寂寥。
览镜图效长吉体
作者：李昱
朝代：明

天孙不织红霞绮，雪袂临风吹欲起。娇鬟笑展水晶奁，照见芳姿净如洗。银刀细剪梨花云，琼枝倒映瑶池水。蛾眉翠敛春山浓，愁多恼得腰肢慵。夜冷孤楼素鸾影，广寒宫阙秋重重。青女笑霜刮天湿，只愁凋损嫦娥容。画阑桂树香风草，对面团圆思月老。愿凭青鸟报夫君，失时不嫁能长好。
览镜图效长吉体·其一
作者：李昱
朝代：明
体裁：古风

天孙不织红霞绮，雪袂临风吹欲起。娇鬟笑展水晶奁，照见芳姿净如洗。
览镜图效长吉体·其三
作者：李昱
朝代：明
体裁：古风

夜冷孤楼素鸾影，广寒宫阙秋重重。青女笑霜刮天湿，只愁凋损嫦娥容。
览镜图效长吉体·其二
作者：李昱
朝代：明
体裁：古风

银刀细剪梨花云，琼枝倒映瑶池水。蛾眉翠敛春山浓，愁多恼得腰肢慵。
览镜图效长吉体·其四
作者：李昱
朝代：明
体裁：古风

画阑桂树香风草，对面团圆思月老。愿凭青鸟报夫君，失时不嫁能长好。
言怀
作者：李昱
朝代：明

夜短苦日长，斋居避烦暑。青山在屋上，流水在堂下。好鸟依高枝，潜鱼集深渚。以兹悟天性，至乐乃其所。悠然对书帙，发轫自太古。素心契羲轩，馀事及邹鲁。所以贤达人，白首不出户。清晨事园圃，白发犹未梳。引泉灌菘韭，趁此春雨馀。崧孙年七龄，不识诗与书。但能助采摘，来往供勤渠。阿翁惯蔬食，自谓九鼎如。所以甘短褐，不愿乘高车。汝身如翁长，与翁同荷锄。
言怀·其一
作者：李昱
朝代：明
体裁：古风

夜短苦日长，斋居避烦暑。青山在屋上，流水在堂下。好鸟依高枝，潜鱼集深渚。以兹悟天性，至乐乃其所。悠然对书帙，发轫自太古。素心契羲轩，馀事及邹鲁。所以贤达人，白首不出户。
言怀·其二
作者：李昱
朝代：明
体裁：古风

清晨事园圃，白发犹未梳。引泉灌菘韭，趁此春雨馀。崧孙年七龄，不识诗与书。但能助采摘，来往供勤渠。阿翁惯蔬食，自谓九鼎如。所以甘短褐，不愿乘高车。汝身如翁长，与翁同荷锄。
言怀五首
作者：李昱
朝代：明

出门多炎埃，举步不可触。野人嗜萧散，所志谢流俗。高斋寂无人，当午眠正熟。神游羲皇上，梦绕沧江曲。翳翳境初晴，匀匀息还续。忽觉闻馀声，清风动林竹。郊原生意新，灵雨既沾洒。贱子携酒醪，往饷耦耕者。文章本虚器，衣冠亦云假。何如务稼穑，白首在田野。是时日向暮，川色明可把。远林鸟雀聚，峻坂羊牛下。澹然竟忘归，悠悠遽难舍。独立临长风，中怀何由写。魁山一茅茨，中有无名氏。头戴鹿皮冠，发白丝不理。斋居了无事，危坐乌皮几。流观高士传，放迹心独喜。红尘树外隔，清风竹间起。俗客不我过，其门静如水。嗒焉似忘我，稽首南郭子。今日忽不乐，少为川上游。童冠相追随，衣服纷好脩。纡徐既就坂，崎岖亦经丘。是时鸣雨馀，气候如清秋。恰然拄孤藤，听此涓涓流。往者既云迈，来者无时休。周流信无滞，至乐常悠悠。俗士勿与言，永为智者谋。新沐换轻帻，振衣坐南轩。轩前何所有，嘉木阴以繁。林端响灵籁，幽趣难具论。好风既南至，流火将西奔。寒暑互推迁，日月相朝昏。至人体天运，闲居寂无言。尼父温伯雪，目击道已存。如何支离子，聒耳来喧喧。
言怀五首·其一
作者：李昱
朝代：明
体裁：古风

出门多炎埃，举步不可触。野人嗜萧散，所志谢流俗。高斋寂无人，当午眠正熟。神游羲皇上，梦绕沧江曲。翳翳境初晴，匀匀息还续。忽觉闻馀声，清风动林竹。
言怀五首·其三
作者：李昱
朝代：明
体裁：古风

魁山一茅茨，中有无名氏。头戴鹿皮冠，发白丝不理。斋居了无事，危坐乌皮几。流观高士传，放迹心独喜。红尘树外隔，清风竹间起。俗客不我过，其门静如水。嗒焉似忘我，稽首南郭子。
言怀五首·其二
作者：李昱
朝代：明
体裁：古风

郊原生意新，灵雨既沾洒。贱子携酒醪，往饷耦耕者。文章本虚器，衣冠亦云假。何如务稼穑，白首在田野。是时日向暮，川色明可把。远林鸟雀聚，峻坂羊牛下。澹然竟忘归，悠悠遽难舍。独立临长风，中怀何由写。
言怀五首·其五
作者：李昱
朝代：明
体裁：古风

新沐换轻帻，振衣坐南轩。轩前何所有，嘉木阴以繁。林端响灵籁，幽趣难具论。好风既南至，流火将西奔。寒暑互推迁，日月相朝昏。至人体天运，闲居寂无言。尼父温伯雪，目击道已存。如何支离子，聒耳来喧喧。
言怀五首·其四
作者：李昱
朝代：明
体裁：古风

今日忽不乐，少为川上游。童冠相追随，衣服纷好脩。纡徐既就坂，崎岖亦经丘。是时鸣雨馀，气候如清秋。恰然拄孤藤，听此涓涓流。往者既云迈，来者无时休。周流信无滞，至乐常悠悠。俗士勿与言，永为智者谋。
访俞光大山居
作者：李昱
朝代：明
体裁：五言律诗

立春才五日，同访隐君家。崖石昂如马，田塍曲似蛇。诣幽诗缓得，扶倦杖堪誇。为忆山居好，留连至日斜。
访戴
作者：李昱
朝代：明
体裁：七言绝句

雪月流光射客衣，雪风吹浪打船扉。故人溪上苑茨远，乘兴何如兴尽归。
访田德远
作者：李昱
朝代：明
体裁：七言律诗

出郭杖藜轻十里，桥西为访隐君家。晚风山径吟松叶，秋雨溪田落稻花。细数交朋能有几，剧谈诗法浩无涯。才华如此须台省，得似青门老种瓜。
诞日醉吟
作者：李昱
朝代：明
体裁：古风

先生今年五十一，两鬓虽斑眼如漆。挑灯终夜何曾眠，细字蝇头看书帙。既不能握简，起草趋明光。又不能搴旗，斩将赴敌场。布衣十载困江海，空有峥嵘磊落惊世之文章。近来结屋翠峰下，白云绕屋看如画。王侯卿相不到门，自与农夫作邻舍。蚁浮缸面新酒浑，清晨上寿谁称尊。阿儿拜前女拜后，此乐欣欣难具论。盘餐照眼复何有，出瓮黄齑间青韭。山田放豚初告腯，泼刺鲜鱼贯霜柳。须臾剥剥啄啄叩门急，携肴载酒来诸生。陶然洗盏复更酌，虽无丝竹管弦之盛，亦有铿锵涧水和此飕飕万壑松风声。松风为我清，松月为我明。眼花耳热不知夜，但知百川一吸如长鲸。我醉欲眠卿且去，谪仙未得其中趣。玉山虽倒嗔人扶，染笔从容赋长句。我不愿二十四考书中书，我不愿千二百岁崆峒居。但愿百年三万六千日，日日醉吟欢有馀。
谢友人送酒
作者：李昱
朝代：明
体裁：七言律诗

瓷鼎熬成白玉浆，鸣鞭走送意难忘。开瓶已胜葡萄色，入口偏誇豆蔻香。未教刘生千日酒，应同王母九霞觞。黄花正尔欺人老，烂醉西风也不妨。
谢王彦璧惠墨
作者：李昱
朝代：明
体裁：七言绝句

故人投分如胶漆，许送家藏黑玉圭。客里倾囊无以报，草堂绝句手亲题。
贞德堂歌
作者：李昱
朝代：明
体裁：古风

柏舟不作共姜死，夏侯令女今则已。古来贞德苦不多，落落晨星照经史。请谈应女生花溪，自小端肃闻深闺。徐君光大工学易，应女束发与之齐。吁嗟年才三十五，良人早没心何苦。偕老相违愿莫伸，安得与尔归黄土。青年未得身就木，空帏别泪吞声哭。有髻不插他人花，采柏南山动盈掬。缉麻坐对寒灯悄，缝衣行念诸孤小。严霜凄凄鸡戒晓，鸣机夜织犹未了。有子名桂字仲芳，綵衣独立鸿雁行。母也七十头如霜，愿构贞德之高堂。贞德堂前棣花茂，贞德堂上萱阴覆。四时八节礼数勤，拜舞称觞为亲寿。吾党作文并赋诗，墨花满纸何淋漓。不详其纲但举目，到手联篇徒尔为。少君名由鲍宣出，孟光愿与梁鸿匹。徐君观象明咸恒，信有其妻解从一。遂能教子勤诗书，黄帘映雨秋堂虚。嫁装尽卖供束脯，任使筐箧无赢馀。徐家一门瞻具美，夫贤子孝谁得似。后人弗替能引之，德风便自兹堂起。族孙徐圭字孟玑，饱观贞德之光辉。
贞德堂歌
作者：李昱
朝代：明
体裁：古风

迩来为父雪雠耻，闻者击节清霜飞。秋风萧萧木叶落，秋日皛皛行云薄。区区俗子不到门，自对青山倚高阁。圭也著屐来相过，入门磬折求我歌。我歌从来不易作，与君交契柰尔何。夜窗乌几蛟龙吼，落笔光芒动星斗。要追洋洋风化首，关雎麟趾同深厚。方今圣治求华勋，观风使者纷如云。此歌足以扬清芬，他日九重天子闻。
赠医者王玉泉
作者：李昱
朝代：明
体裁：七言律诗

玉帝山前图画如，杖藜归来春雨馀。延年岂无赤松术，济世况有神农书。丹砂夜煅光射室，药苗晓移香染锄。青云故人满江海，莫怪门多驷马车。
赠地理远碧山
作者：李昱
朝代：明
体裁：古风

涧东瀍西曾卜洛，定之方中楚宫作。当时相宅论阴阳，犹未经营到冥漠。后来注意马鬣封，某丘某水寻灵踪。封侯作相在顷刻，芒鞋踏遍青芙蓉。远师本有降龙技，随处看山逐龙势。金华一郡凡几家，屡见牛眠得佳地。我家近住东屏山，时与远师相往还。青囊和月挂松树，且酌美酒开心颜。我闻金陵帝王宅，虎踞龙蟠出奇特。远师飞锡宜一游，归来说与渔樵流。
赠曹伯强
作者：李昱
朝代：明
体裁：七言律诗

衣裁白苧著皂帽，羡子远道来翩翩。新丰马周自逆旅，长沙贾生犹少年。夜深谈诗月在地，春浓载酒花连天。如此才华易相别，莫怪临风情黯然。
赠朱原达
作者：李昱
朝代：明
体裁：七言律诗

江海相违二十年，今晨相见一欣然。已同葛亮吟梁父，况有侯芭识太玄。深谷鸟啼云似水，远林花落雨如烟。酒酣不省他乡客，尚忆西湖小画船。
赠胡叔敬
作者：李昱
朝代：明
体裁：五言律诗

去作随群雁，归寻返哺乌。难兄虽落寞，慈母且欢娱。夜雨花销烛，春风蚁罄壶。谈诗多近槁，亦得慰潜夫。
赠蔡正伯二十六句
作者：李昱
朝代：明
体裁：古风

石井田边读书处，好山绕屋青无数。寻常俗客不到门，自得平生隐居趣。中山蔡君清有馀，拄杖冲寒忽相遇。升堂磬折延上座，挥麈悬河发谈助。酌君射洪之渌酒，煨以岷山之紫芋。取琴为我弹赤璧，如此英雄大江去。起看星斗光阑干，天风萧萧袭衣屦。方今四海频戈鋋，与君飘蓬同旅寓。藤床对月谈未了，清晨告别何匆遽。惜君岂不苦挽留，肯伴山间白云住。岂无鲍叔知管仲，亦有陈蕃下徐孺。临分握手情依依，聊复挥毫赋长句。君能别后重相寻，记取门前两槐树。
赠金中孚十二韵
作者：李昱
朝代：明
体裁：七言排律

在眼交游总俊髦，多君才调独风骚。蜀都巧织千机锦，巫峡雄翻二月涛。心入阴何诗窟远，名登李杜将坛高。虽承紫诏终辞禄，若赋丹墀定夺袍。行李清秋逢县署，杖藜薄暮过林皋。金盘屡出银丝鲙，翠瓮新开玉色醪。醉后脱巾犹举爵，狂来秉烛更挥毫。孙阳颇解知天马，欧冶偏能试宝刀。莫作后尘工语丽，要追前辈拟心劳。吟残春草看衣线，添取晨霜上鬓毛。百里去程山岌岌，双溪归兴水滔滔。元龙楼上凭斜月，深夜怀人首重搔。
越中灯夕
作者：李昱
朝代：明
体裁：七言绝句

浙西骸骨白如银，日莫江东起战尘。独有此城三五夜，风光浑似太平民。
越中灯夕一绝
作者：李昱
朝代：明
体裁：七言绝句

清光多处是蓬莱，金色芙蕖午夜开。夹道传呼避骢马，绣衣御史看灯回。
踏车行
作者：李昱
朝代：明
体裁：古风

南岸北岸声咿哑，东邻西邻踏水车。车轮风生雷转轴，平地雪寒生浪花。借问老农何太苦，低头欲语还咨嗟。前月有雨田未耘，非其种者纷如麻。县吏捉人应差役，令严岂得营私家。况当今月滴雨无，陂塘之水争喧哗。虽如抱瓮沃焦釜，蹄涔岂足供泥沙。语罢踏车车转急，田水何如汗流湿。老妻贷谷犹未归，力疾无奈吞声泣。
过渡
作者：李昱
朝代：明
体裁：古风

三十六渡春水深，蒲萄绿涨愁人心。行人且休脱布胯，桃树头上双鸟吟。
过白雁滩
作者：李昱
朝代：明
体裁：古风

前逢白雁滩，滩声急如雨。扁舟势逆上，百丈难遽举。风寒云欲坠，冰洁石可数。寒冬景萧条，况我值羁旅。故居日已远，所思在儿女。有雁不寄书，虚名亦何取。
过荷叶浦
作者：李昱
朝代：明
体裁：五言律诗

雨后乘船好，春流处处浑。买鱼荷叶浦，沽酒杏花村。野景苍茫过，清诗仔细论。矶头双白鹭，相对似忘言。
送刘原善赴浙东
作者：李昱
朝代：明
体裁：五言律诗

金陵城下路，送远意无穷。水净平沙合，天寒野草空。郤超新入幕，桓典旧乘骢。廿载经游处，怜余感慨同。
送刘宗弼赴浙江按察司佥事
作者：李昱
朝代：明
体裁：七言律诗

故人喜有刘司业，才大今为耳目官。行路月明骢马瘦，到台霜落绣衣寒。十行已受天书宠，三尺须求法意宽。老病弹冠久无梦，但看鹏翼快飞抟。
送叶主簿之巴陵
作者：李昱
朝代：明
体裁：七言律诗

行人远道问巴陵，几日扁舟过洞庭。白鸟入云天不断，紫鱼吹沫浪还腥。长才作簿诸公惜，多暇谈经小吏听。回首玉堂春色近，好凭文力播芳馨。
送孔士安教谕之孔林十六句
作者：李昱
朝代：明
体裁：七言排律

孔林东望路漫漫，客子清晨跨锦鞍。岱岳云开青未了，济河冰泮绿犹寒。壁藏科斗今人识，经载麒麟后代看。入庙定闻周礼乐，到乡因会鲁衣冠。坛存琴奏千年古，墓拱楷连百亩宽。赠友但凭诗句好，离筵须望酒杯乾。去时春雨梨花白，回日秋风桂子丹。百尺楼头开宴处，候君重与罄交欢。
送徐允中赴国子监
作者：李昱
朝代：明
体裁：七言律诗

归觐匆匆有命催，式瞻江左莫徘徊。南州徐孺应同族，太学何蕃不乏才。风暖虎闱群玉聚，天高龙阙五云开。须知圣主崇文地，衮衮衣冠上省台。
送戚县尉之会稽
作者：李昱
朝代：明
体裁：七言律诗

越乡船样小如梭，妇女牵船唱越歌。秦望山宜篷底看，贺家湖向镜中过。青袍作尉登临遍，彩笔题诗感慨多。况是右军遗迹在，未须射鸭且笼鹅。
送曹逢吉
作者：李昱
朝代：明
体裁：七言律诗

清晨送客过桥东，一路行人在画中。纱帽微沾梅子雨，葛衣轻受藕花风。五云山色应非远，七步家声要与同。何日重来说诗法，月明天碧水楼空。
送朱炼师回仙居
作者：李昱
朝代：明
体裁：七言律诗

峡山仙人之所居，山峰秀出金芙蕖。千寻岩上栖玄鹤，五色云中骑碧驴。麻姑送酒应到汝，木客赋诗能起予。每闻花乳石林好，相寄休忘锦字书。
送李秀才北上
作者：李昱
朝代：明
体裁：七言律诗

五云深处拱三台，阊阖煌煌晓正开。羲画欲成龙马出，舜韶初奏凤凰来。行囊岂为观光计，献策当施补衮才。十月江南春色里，把杯遥待锦衣回。
送杜少府之官华亭
作者：李昱
朝代：明
体裁：七言律诗

少府青袍初入吴，官舍春馀一事无。弹琴每招华亭鹤，举网或取松江鲈。苔衣生绿上弓剑，花片落红沾酒壶。风流却忆孟东野，溧上赋诗兼射凫。
送杨文开归金陵十韵
作者：李昱
朝代：明
体裁：七言排律

金陵自古帝王居，佳丽相传画莫如。王气不销龙虎地，清光长射斗牛墟。青毡作客愁无那，白发还乡乐有馀。联辔总来金騕袅，挥毫频对玉蟾蜍。难兄学问趋天禄，令弟才名动石渠。共扫松楸经雨露，同依桑梓送居诸。沙头酒尽双瓶后，江上帆开一棹初。李白诗成谁倡和，杨雄赋在自吹嘘。秋风此日看鸿雁，春水明年忆鲤鱼。石井峰前读书处，也应飞梦到茅庐。
送杨文开浔学秩满归省
作者：李昱
朝代：明
体裁：七言律诗

南浔地小不成州，博士官尊易入流。杨震旧遗清白在，侯芭曾授太玄不。三年讲席听风雨，八月征帆拂斗牛。归与紫髯称母寿，玉堂谁早嗣箕裘。
送杨秀才游粤
作者：李昱
朝代：明
体裁：七言律诗

江空十月见晴沙，游子扁舟似泛槎。红叶一林偏对客，白云千里倍思家。柳姑庙侧鱼争卖，贺老门前酒可赊。若见草堂王处士，烦将素练写梅花。
送柯子素往天台省亲
作者：李昱
朝代：明
体裁：七言律诗

最爱丹丘柯道士，倚门清夜梦连环。致身玉洞虚无里，极目琼台缥缈间。一鹤书来丹篆古，双龙剑舞铁花斑。也应分得麻姑酒，往驻西池阿母颜。
送毛仲贤归越
作者：李昱
朝代：明
体裁：七言律诗

忆昔乘船往会稽，湖山青压柂楼低。路从贺老门前过，诗向越王台上题。鸥鹭近人明似雪，鱼虾入肆贱如泥。经年不到还惆怅，送子东行立水西。
送永嘉葛令归燕
作者：李昱
朝代：明
体裁：七言律诗

人人尽说丹砂令，三载容成德化宽。但识弦歌能变俗，岂因松菊便辞官。扁舟落日孤城远，二月黄河春水寒。从此去天才尺五，故乡风物是长安。
送池文仲赐归侍养
作者：李昱
朝代：明
体裁：七言律诗

一千里外同徵辟，五百名中独赐归。为客已看高士传，到家应舞老莱衣。雨边春笋供盘脆，水底寒鱼入馔肥。馀暇赋诗销白日，便风相寄莫相违。
送王文玉归台
作者：李昱
朝代：明
体裁：七言律诗

八年东郡无诗句，十日西风罢酒尊。俗客若来空满眼，可人相别易销魂。霞光照树丹丘近，蜃气成楼碧海昏。想见还乡有馀乐，几时书扎到衡门。
送王秀才归天台歌
作者：李昱
朝代：明
体裁：古风

李仙入月今几年，酒星飞上瑶台天。文光万丈销不尽，又游蓬莱方丈之东边。王君王君醉仙后，放浪堪为谪仙友。自言身后千载名，何似生前一杯酒。黄金杓，白玉杯，劝君满引葡萄醅。扫君头上如霜之白发，浇君胸次万仞之崔嵬。是时银海花、玉山颓，高歌起舞不知夜，但见绿萝树下袅袅凉风来。清晨别我飘然去，家住红霞最深处。美人笑倚桃花旁，饭炊玉甑胡麻香。左刘右阮相颉颃，故乡之乐不可当。我醉题诗惜相别，飞梦时时度双阙。明年有意还复来，与君洒扫松下月。
送琴僧印秋海归东林
作者：李昱
朝代：明
体裁：七言律诗

韩子文章最有声，颖师琴调得传名。十年具美知谁继，此地长吟送尔行。铁凤飞楼开佛日，玉虹吹瀑下江城。几时五老峰前路，拄杖相过听短赓。
送程知县赴最官
作者：李昱
朝代：明
体裁：七言律诗

雨后官河水接连，行人初上木兰船。即看治政闻天上，便有徵书下日边。玉佩晓趋宫草色，锦衣春染御炉烟。龙盘虎踞多形胜，共祝皇图亿万年。
送穆德敬归觐
作者：李昱
朝代：明
体裁：七言律诗

九月连雨秋水生，贺家湖上送君行。青山对岸似人好，白鹭下田如叶轻。终军弃繻亦年少，贾谊献策多成名。彩衣归拜二亲后，几日重来怀为倾。
送胡季诚北上
作者：李昱
朝代：明
体裁：古风

杭州从事真文儒，乃是丹山九苞之凤雏。春风葳蕤开玉树，明月皎洁涵冰壶。伊昔跨马游京都，翩翩彩服亲庭趋。太常博士众所敬，仪表自与常人殊。呜呼耆旧今已无，空馀故宅临东湖。嗟余避地颇相近，不得再见成长吁。山中六月火云热，多君为我来肩舆。衣冠如睹太常面，令我旧事怀姑胥。呼儿出为佳客拜，遣仆往问香醪沽。黄鸡啄黍或可饷，青韭剪雨时堪须。夜深秉烛忘梦寐，脱巾且挂长松株。酒酣慷慨肝胆露，驾言欲问青云途。飘然挂席上北斗，海涛日出扶金乌。觚棱翘首天咫尺，五云深处陈嘉谟。先公馀泽犹未已，青毡故物还须臾。青毡故物还须臾，此行善保千金躯。
送辕儿一首
作者：李昱
朝代：明

圣朝御六合，治化如陶唐。任贤去奸邪，纲纪日以张。细材桷与榱，钜材栋与梁。嘉谟满丹陛，玉佩鸣锵锵。府帖急星火，昨夜下永康。嗟汝玷儒流，乃以文学扬。文学本德行，纯孝多流芳。荧荧爝火微，讵裨日月光。我今七十翁，风痹卧在床。崦嵫既已迫，衰飒方自伤。齿牙半脱落，头发尽已霜。况兼左耳聋，两目俱茫茫。赖尔营束脯，糊口走四方。藜藿供我餐，汤药供我尝。今兹舍我行，言及我泪滂。念欲随汝去，十步九步僵。汝哭离我膝，我愁裂中肠。扶病送出门，东风为凄凉。吞声竟呜咽，气尽语不长。汝行勿我念，努力随忠良。所怜三小孙，路远不得将。不如弃沟壑，谁与输糇？。圣朝许侍丁，恩波浩洋洋。兹情傥得伸，望汝回故乡。
送辕儿一首
作者：李昱
朝代：明
体裁：古风

圣朝御六合，治化如陶唐。任贤去奸邪，纲纪日以张。细材桷与榱，钜材栋与梁。嘉谟满丹陛，玉佩鸣锵锵。府帖急星火，昨夜下永康。嗟汝玷儒流，乃以文学扬。文学本德行，纯孝多流芳。荧荧爝火微，讵裨日月光。我今七十翁，风痹卧在床。崦嵫既已迫，衰飒方自伤。齿牙半脱落，头发尽已霜。况兼左耳聋，两目俱茫茫。赖尔营束脯，糊口走四方。藜藿供我餐，汤药供我尝。今兹舍我行，言及我泪滂。念欲随汝去，十步九步僵。汝哭离我膝，我愁裂中肠。扶病送出门，东风为凄凉。吞声竟呜咽，气尽语不长。汝行勿我念，努力随忠良。所怜三小孙，路远不得将。不如弃沟壑，谁与输糇�。圣朝许侍丁，恩波浩洋洋。兹情傥得伸，望汝回故乡。
送邵原性游括苍
作者：李昱
朝代：明
体裁：七言排律

二月东郊花已冥，一番南浦草初青。交游旧雨如今雨，送别长亭更短亭。席上新诗才十韵，沙头清酒尽双瓶。江湖豪气青蛇剑，沙水生涯白鹤经。子美须期才可继，景纯兼羡术多灵。庭闱已薄西山日，云雾难掩处士星。船入好溪银作浪，人登括岭翠为屏。被鞍騕袅应辞策，出匣豪曹始发硎。野老得归双短鬓，异乡相值两浮萍。挑灯后夜思君切，高枕阴何欲再听。
送郭伯如之临川令郭旧乐安簿
作者：李昱
朝代：明
体裁：七言律诗

临川县与乐安近，正忆弦歌两度闻。白发今为新令尹，紫髯元是旧参军。杯倾野馆花如锦，船入春江水似云。到日定知民讼简，每延多士细论文。
送陈教授之天台
作者：李昱
朝代：明
体裁：七言律诗

天台山色引归袍，行李休辞道路劳。霞彩正于文庙近，琼台争似冷官高。诸生问字携红酒，座客分题咏碧桃。我亦当年惯游者，隔江东望水滔滔。
送顾仲明之常熟州教授
作者：李昱
朝代：明
体裁：古风

自从吴中识君面，江海相违复相见。交情不下十年馀，岁月匆匆若流电。尚忆清风八咏楼，与君吃酒楼上头。酒酣借箸为节击，狂歌落日惊沙鸥。闻道兰亭看脩竹，官冷三年食无肉。褐袍才乐柳汁青，又载琴书问常熟。此州吴公之故乡，弦歌彷佛声洋洋。孔门政事出文学，坐令州牧成龚黄。朝来河雨添春水，吴船催发吴歌起。酌君别酒情未已，我亦衢州整行李。人生离合真可怜，临行把袂心茫然。相期出处各努力，浙水东西谩相忆。
送马彦良赴闽
作者：李昱
朝代：明
体裁：七言律诗

锦帆江上挂东风，海国潮生百浦通。离浙此时杨柳碧，到闽无数荔支红。功名暂屈盐车骥，家世终怀柏府骢。何处相思一尊酒，三千里外月明中。
逃难
作者：李昱
朝代：明
体裁：古风

四郊日多垒，劳生信乾坤。朝来有警急，铁骑如云屯。贱子心实忧，焉能守荒村。呼儿戒行李，一饭同出门。路逢逃难人，纷纷亦来奔。或扶爷与娘，或挈子与孙。十步九颠踬，欲哭声复吞。问道往方岩，前后相豗喧。牛羊亦随逐，飞桥为之翻。我行已岩顶，我仆犹岩根。唇乾吻亦噪，何处浊酒尊。兹岩既云险，况有灵祠存。栖迟且茆屋，生理安得论。俯视西北隅，杀气犹昏昏。
途中寄权伯文知府
作者：李昱
朝代：明
体裁：七言律诗

陈情书去无消息，老病扶藜强拟行。黄菊西风怜我瘦，丹枫落日为谁明。颍川太守名偏重，少室山人价甚轻。昨夜挑灯孤馆后，一蓑烟雨梦归耕。
途中雪
作者：李昱
朝代：明
体裁：七言律诗

出门飞雪大如拳，客子山行兴可怜。谩道珠光生合浦，真成玉气满蓝田。惟惊十里无人迹，曾见孤村有灶烟。肌骨苦寒何足恨，来秋准拟是丰年。
遣疟鬼
作者：李昱
朝代：明
体裁：古风

汝本颛顼子，变化逃其形。胡不肖厥祖，骑龙升帝青。而为疟鬼徒，屑屑居沧溟。复游人间世，所在行威灵。舌光霹雳飞，怒目张朗星。坐令命蹇子，狼狈汝所丁。其寒谁致然，其热孰使令。凄凄挟絮纩，喘喘思风亭。肉黄面亦皱，呻吟不可听。巫师用桃茢，医师进猪苓。汝常固蟠结，百艺无一宁。嗟汝圣王裔，区区独伶俜。迁善乃令德，肆虐非常经。我今赋新诗，送尔扬归舲。东方有苍龙，鼓腹生雷霆。西方有白虎，利口惟膻腥。赤鸟司南方，丹砂耀脩翎。玄武在北方，闪目光荧荧。四方汝无往，恐汝罹天刑。汝宜返故乡，寒泉肃泠泠。绿荷以为衣，丹霞以为扃。珠帘水晶幌，贝阙琉璃屏。洛妃奏清曲，湘娥荐芳馨。飘飘曳鸾旗，洋洋下云軿。速行如风火，昼夜不可停。从此勿回首，一去三千龄。
郊外
作者：李昱
朝代：明
体裁：七言律诗

暖云过日不作雨，客子郊外寻春光。野花朵朵红间白，堤柳丝丝青尚黄。不贪马上得新句，正忆天涯非故乡。流莺飞燕自来往，底事归途芳草长。
酒醒
作者：李昱
朝代：明
体裁：五言律诗

酒醒中宵立，题诗兴转幽。风声吹雨歇，云气带星流。日月双飞鸟，乾坤不系舟。归心与潮水，常寄故乡愁。
采石
作者：李昱
朝代：明
体裁：古风

尽日行扁舟，始至采石口。沉沉夜色静，寒波落星斗。忆昔骑鲸人，捉月月在手。不知千载下，豪气犹在否。我来赋新作，笔底蛟龙走。欲招宫锦袍，樽中惜无酒。
金华留别陈公明
作者：李昱
朝代：明
体裁：五言律诗

十载从游处，双溪送别时。情深犹己子，义重忝人师。夜雨窗前史，春风笔下诗。黑头须努力，期尔凤凰池。
金陵与诸生玩月时得告
作者：李昱
朝代：明
体裁：七言律诗

几年客里中秋月，不似今宵分外明。出海得无行路苦，照人偏有故乡情。琼楼玉宇高千尺，翠杓金尊下五更。来岁倚阑欢赏处，柳村回首忆诸生。
金陵元夕
作者：李昱
朝代：明
体裁：七言律诗

金陵城里逢元夕，始信蓬莱不外求。山涌六鳌仙子殿，星垂万象帝王州。吹笙已遂丰年乐，秉烛何辞永夜游。綵笔新诗宜唱和，恩波咫尺凤池头。
鉴湖舟中
作者：李昱
朝代：明
体裁：七言绝句

鉴湖秋暮水如天，宜与诗人载酒船。两岸芙蓉红未了，小楼丝管出婵娟。
钟馗歌
作者：李昱
朝代：明
体裁：古风

老日无光霹雳死，玉殿啾啾叫阴鬼。赤脚行天踏龙尾，偷得红莲出秋水。钟南进士发指冠，绿袍角带乌靴宽。血口淋漓吞鬼肝，铜声剥剥秋风酸。大鬼跳踉小鬼哭，猪龙饥齧黄金屋。怒气至今犹未销，髯戟鬖髿努双目。
钩勒竹为王彦明题
作者：李昱
朝代：明
体裁：七言绝句

金剪刀裁银凤尾，珊瑚钩挂玉龙魂。夜深秋影和霜重，压碎湘江月一痕。
长歌赠郑月岩
作者：李昱
朝代：明
体裁：古风

我闻蓬莱山，乃在碧海之东边。金银楼台耀日月，丹崖翠壑往往相钩连。中有神仙人，长年不知老。却是当时郑子真，归耕得仙道。牵牛饮银河，披烟种瑶草。瑶草一碧三千秋，飘然汗漫人间游。乘风倒着绿绮裘，吹笙鹤背游浮丘。追浮丘，紫云中，炅炅双瞳方，颜色桃花红。手挥银管谈造化，六十甲子罗心胸。东看日观金乌赤，西上峨眉雪山白。王侯见之倒履迎，平生惯识青云客。我是谪仙之后人，闲来垂钓花溪滨。时危落落不得意，空有诗篇惊鬼神。郑君从何来，谈笑情相亲。坐尔松下石，挂尔头上巾。古来贤达隐耕钓，与君且醉松花春。弹我龙门七尺之绿桐，荐我金盘双尾之紫鳞。酒酣拂袖为起舞，眼底功名君莫语。自许吾身有仙骨，富贵浮云安足数。郑君去兮何如还，飞鸿冥冥不可攀。送君大道秋风间，更呼醁酒浇君颜。
闰月辞
作者：李昱
朝代：明
体裁：古风

望舒推轮出蟾阙，三岁清光多一月。露湿琼楼秋气寒，镜里嫦娥生白发。桂高十丈香风满，愁来退作黄杨短。树厄何如人最多，荧荧别泪成银河。
闻人梦吉挽诗十韵
作者：李昱
朝代：明
体裁：五言排律

乡选联科目，儒官领缙绅。横经数十载，负笈二千人。业与河汾并，名将稷下邻。绣衣徒荐剡，朱绂懒萦身。践履追前辈，光辉振后尘。丹丘鸣凤下，沧海泛鸥驯。宿草经长夜，飞花落晚春。泗山环马鬣，鲤水戏鱼鳞。最忆凝熙谥，还胜贞曜伦。斯文日陵替，执笔为酸辛。
闻钟
作者：李昱
朝代：明
体裁：五言律诗

古寺路幽深，洪钟发妙音。随风传宝阁，送月出珠林。江海灯前耳，乾坤句里心。人生几昏晓，勋业二毛侵。
陈世恭昆仲同游龙泉庵赏海棠
作者：李昱
朝代：明
体裁：古风

三月江南好风日，得意看花马蹄疾。颇怜西蜀之名花，烂熳娇红逞仙质。丽脸犹嫌繁杏艳，柔丝已学垂杨密。游蜂迷处万朵明，归鸟鸣边一枝出。青霞时留仙客佩，绛云夜照维摩室。去年载酒常恨晚，今岁题诗未开毕。道人所乐非一二，弟子相随成六七。过眼谁羞花似雾，簪帽犹誇发如漆。日斜欲去还徘徊，唤取佳人弹锦瑟。
陈仲美山水
作者：李昱
朝代：明
体裁：七言绝句

山中古树色冥冥，苑屋斜连薜荔青。昨日云深贪采药，野猿偷诵太玄经。
陈斯德山水画
作者：李昱
朝代：明
体裁：七言律诗

南峰北峰雨晴初，爱此濯濯碧芙蕖。便从谷口请学稼，复忆太行曾读书。洞猿出林晓偷果，溪獭上滩宵祭鱼。时危相对失图画，欲借茅屋身岩居。
除夕
作者：李昱
朝代：明
体裁：五言律诗

去客犹为客，今宵喜有家。唤儿行绿酒，教女戴春花。自喜新正近，谁怜暮景斜。题诗逐穷鬼，无用柳为车。
雨后过畦
作者：李昱
朝代：明
体裁：五言律诗

十月晴宜雨，芃芃野菜新。皇天无弃物，生意颇如人。落箸银丝滑，倾筐翠色匀。盘餐亦多品，不信庾郎贫。
雨过许叔大
作者：李昱
朝代：明
体裁：五言律诗

山雨沾衣湿，江云度水寒。也应如杜甫，曾此过苏端。绿蚁春浆瓮，青丝野菜盘。平生谢拘束，与子罄相驩。
雪
作者：李昱
朝代：明
体裁：七言律诗

莫怪寒云蔽日昏，雪花如浪洒乾坤。今年恨不高三尺，去岁何曾落一番。入地遗蝗虽已尽，绕枝饥雀奈相喧。由来造化无兼美，且对春风浊酒尊。
雪后山行
作者：李昱
朝代：明
体裁：五言律诗

雪后春泥滑，篮舆款作程。山从岩罅出，云向树头生。路远劳行役，心幽惬物情。茅茨深处见，因有午鸡鸣。
青山白云图
作者：李昱
朝代：明
体裁：古风

若有若无青山之嶙峋，欲断不断白云之氤氲。往时何人得此意，彦公彦敬下笔艺绝伦。我歌紫芝白云里，白云却向青山起。裁云为吾衣，推山作吾几。松花酿酒三千石，醉后高歌歌未已。歌罢仰天笑，此乐人中仙。心摇赤城霞，目断苍梧烟。左执容成袂，右拍洪崖肩。五云之佩何翩翩，乘风欲往蓬莱巅。蓬莱巅，渺何处，金银楼台隔烟雾。青鸟衔书海上来，千岁胡麻欲成树。怅不往兮心茫茫，云浩浩兮山苍苍。人间亦自有真乐，还君之图兮赠君青山白云作。
韩信
作者：李昱
朝代：明
体裁：七言律诗

蓐食相过识者稀，时因漂母念寒微。设坛拜将功虽称，蹑足封王祸已机。既以解衣辞武涉，如何挈手教陈豨。藏弓烹狗寻常事，青史千秋有是非。
题五马图
作者：李昱
朝代：明
体裁：古风

开元四十万匹马，谁是超然出群者。曹韩笔刀非不工，须信真龙最难写。真龙只有拳毛騧，太宗骑此开唐家。雄姿猛气世无敌，当年识者久叹嗟。吴兴公子画五匹，满眼风云起萧瑟。一匹玉花啮且骄，一匹飞黄甚飘逸。驳文殊者一匹雄，一匹紫电奔长虹。中央正立一匹胡青骢，遂令四马皆下风。想见承华春苜蓿，此马由来字天育。殷红盘袍帽纹縠，奚官秋策采监牧。花萼楼前风日迟，五王宴罢何逶迤。乃知画师用心苦，俟我落笔题新诗。大明天子飞龙骑，汗血功成即天位。真龙复出凡马空，眼见此图传万世。
题南山献寿图
作者：李昱
朝代：明

将军落笔怪且雄，能画嵯峨崒嵂万仞之奇峰。模糊犹含太古色，惨澹颇带清秋容。俨如蓬莱三山翠且重，又如庐山五老削出金芙蓉。千盘万转不可测，恍惚云气随飞龙。下有■灂之流泉，上有偃蹇之长松。松根羽人颜色好，抱膝盘陁事幽讨。云是南极天边之寿星，遨游先天后天老。被以青霞裘，荫以白羽葆。龟游绿沼沉沧波，鹿放苍崖食瑶草。有鹤有鹤飞鸣雪衣丹顶随风轻，两鹤飘然入紫清。一鹤独立和以箫韶声，手招㕠青童，载以白玉笙。上朝三十六帝京，五云仙乐来相迎。玉女投壶其声铮铮，白兔捣药使人长生。胡君欣得之，喜气何盈盈。是时七月天气凉，君来饮我黄金觥。酒酣载拜求我歌，须臾落笔雷霆轰。五岳为之动，三江为之倾。此图足为仁者寿，题以南山献寿之佳名。胡君胡君宜爱惜，我歌歌罢千金直。挂向高堂雪色璧，夜夜虹光射天赤。
题南山献寿图
作者：李昱
朝代：明
体裁：古风

将军落笔怪且雄，能画嵯峨崒嵂万仞之奇峰。模糊犹含太古色，惨澹颇带清秋容。俨如蓬莱三山翠且重，又如庐山五老削出金芙蓉。千盘万转不可测，恍惚云气随飞龙。下有■灂之流泉，上有偃蹇之长松。松根羽人颜色好，抱膝盘陁事幽讨。云是南极天边之寿星，遨游先天后天老。被以青霞裘，荫以白羽葆。龟游绿沼沉沧波，鹿放苍崖食瑶草。有鹤有鹤飞鸣雪衣丹顶随风轻，两鹤飘然入紫清。一鹤独立和以箫韶声，手招双青童，载以白玉笙。上朝三十六帝京，五云仙乐来相迎。玉女投壶其声铮铮，白兔捣药使人长生。胡君欣得之，喜气何盈盈。是时七月天气凉，君来饮我黄金觥。酒酣载拜求我歌，须臾落笔雷霆轰。五岳为之动，三江为之倾。此图足为仁者寿，题以南山献寿之佳名。胡君胡君宜爱惜，我歌歌罢千金直。挂向高堂雪色璧，夜夜虹光射天赤。
题友人听雨诗卷
作者：李昱
朝代：明
体裁：七言绝句

青草池边梦未成，紫荆花下兴还清。一家兄弟如联璧，爱听西窗夜雨声。
题吕宗义扇面云溪钓隐图
作者：李昱
朝代：明
体裁：七言绝句

苏耽元是橘中仙，一局残棋不记年。近日白云溪上住，都将幽兴付鱼船。
题吕用实诗藁
作者：李昱
朝代：明
体裁：古风

玉楼仙人魂不死，帝遣乘龙下箕尾。黄金锁甲翡翠旗，前驱蛇神后牛鬼。剑光照空天自立，珠玑迸泪鲛人泣。银河夜漏流银汁，织女秋寒锦机湿。女娲鍊成栗色云，青天补作玻璃痕。云妃大笑电光发，金鸡叫醒扶桑暾。妖星忽堕珊瑚枕，髑髅作杯劝君饮。瑶池桃花千岁红，染得春风古囊锦。吕仙两鬓黑如鸦，惯随鹤侣餐胡麻。金鹅入鼎煆仙骨，昆崙顶上牵河车。下听群蛙闹箫鼓，玉殿琼楼隔风雨。十二门高花满烟，夜半秦王独骑虎。
题唐以仁山水图
作者：李昱
朝代：明
体裁：七言绝句

莫怪柴门门未关，屋头无数好青山。暮年袖却丝纶手，一个鱼舟尽日閒。
题唐仲暹南塘图
作者：李昱
朝代：明
体裁：七言绝句

西风古树挂寒藤，远近诸峰翠且层。却忆贺家湖上路，一湾暗绿拗渔罾。
题子陵钓台
作者：李昱
朝代：明
体裁：五言律诗

汉祖龙飞日，先生钓泽中。布衣曾友道，台鼎不偿功。七里滩头月，一丝亭上风。古今评论者，只作隐沦同。
题孟都司有馀清轩
作者：李昱
朝代：明
体裁：七言律诗

鉴湖西头饮骢马，水风潇洒动沤波。青山当户意不尽，白月近人光更多。梅边自检孝廉传，竹外忽听沧浪歌。几时对雪发幽兴，独抱古琴深夜过。
题崇寿堂三老图
作者：李昱
朝代：明
体裁：七言律诗

崇寿堂前三老图，画师落笔擅江湖。即看生面云为气，尽是高年雪满须。洛社诸公今在否，香山盛事近来无。松傍侍立衣冠者，亦是人间寄傲夫。
题张伯雨隐居
作者：李昱
朝代：明
体裁：七言律诗

爱君亭子涧之涯，不减西湖处士家。长日春风吹杜若，有时流水出胡麻。山童斩竹供垂钓，野客寻源忆泛槎。欲信神仙在人世，重来犹恐失桃花。
题徐原父推篷图
作者：李昱
朝代：明
体裁：古风

忆昔西湖湖上路，梅花雪后开无数。总宜船子坐推篷，偷眼看花索诗句。在上不见琼瑶痕，在下不见莓苔根。横梢半截露春色，繁花烂熳如儿孙。玉龙槎枒卧清晓，老干新条抽未了。昆冈玉碎春风来，吹香扑鼻知多少。天上归来十五年，湖光寂寞真堪怜。金樽檀板查无迹，但见落日之渔船。徐君写梅夺造化，白璧黄金满高价。昔日少年今白头，叹惜人间空见画。
题徐孟玑爱日堂
作者：李昱
朝代：明
体裁：七言律诗

高堂春暖昼阴阴，爱日秪缘爱母心。寸晷岂惟同尺璧，一时何啻直千金。承欢未觉斑衣老，介寿长为白发深。安得挥戈驻流景，莫教寒暑互相侵。
题扇图
作者：李昱
朝代：明
体裁：七言绝句

忆昨扁舟落鉴湖，山庄随处索菱租。谁知三十年前事，今日秋风见画图。
题李后主画竹
作者：李昱
朝代：明
体裁：七言绝句

落笔还同铁钩锁，照眼何如金错刀。老可小坡应王气，一竿秋影拂沧涛。
题李愿归盘谷图
作者：李昱
朝代：明
体裁：七言律诗

晴峰万叠翠屏张，风景分明似太行。野鸭飞时穿柳乱，春泉濯处带花香。李侯兴趣山林远，韩子文章日月光。安得携书白云里，画图千古共徜徉。
题杜居安瘦马图
作者：李昱
朝代：明
体裁：七言绝句

欲试原头春草长，老来筋力已堪伤。嘶风复有飞腾志，愿见当年田子方。
题林和靖祠
作者：李昱
朝代：明
体裁：五言律诗

处士当年住，西湖正绕门。诗名因不死，祠宇到今存。鹤可充童仆，梅堪替子孙。凄凉断桥路，纤月照黄昏。
题桃源图
作者：李昱
朝代：明
体裁：七言律诗

绿桃花发武陵春，知是秦时避世人。纵使山川异风土，依然父子即君臣。傍岩茅屋鸡啼远，隔水柴扉犬吠频。何日扁舟亲到彼，坐看烟雨渺丝纶。
题梅
作者：李昱
朝代：明

西子湖头春可怜，落花如雪晚风颠。不辞万点飘香去，乞与珠宫作水仙。罗浮山下隔烟开，香雪纷纷入梦来。谁谓缟衣今寂寞，花光笔里唤春回。岁暮江南十日雪，犯寒开处只南枝。扬州何逊苦忆汝，寥落人间无好诗。断桥流水月黄昏，几度相思对酒樽。只作总宜船上看，槎枒玉树挂金盆。
题梅·其一
作者：李昱
朝代：明
体裁：七言绝句

西子湖头春可怜，落花如雪晚风颠。不辞万点飘香去，乞与珠宫作水仙。
题梅·其三
作者：李昱
朝代：明
体裁：七言绝句

岁暮江南十日雪，犯寒开处只南枝。扬州何逊苦忆汝，寥落人间无好诗。
题梅·其二
作者：李昱
朝代：明
体裁：七言绝句

罗浮山下隔烟开，香雪纷纷入梦来。谁谓缟衣今寂寞，花光笔里唤春回。
题梅·其四
作者：李昱
朝代：明
体裁：七言绝句

断桥流水月黄昏，几度相思对酒樽。只作总宜船上看，槎枒玉树挂金盆。
题清风岭王氏烈女祠
作者：李昱
朝代：明
体裁：七言律诗

犹闻虎旅下天戈，庙宇经年长薜萝。玳瑁簪斜蛛网密，石榴裙短燕泥多。即于白刃全吾操，为至清风奈尔何。赖有篇诗畹血迹，清名不废逐江波。
题烟波叠嶂图
作者：李昱
朝代：明
体裁：古风

忆昨扁舟上南斗，顺风看山如马走。前山在眼后山失，紫翠缤纷落吾手。当年见山如画图，画图得似当年无。临轩把玩笑绝倒，蚤觉诗思生江湖。江风萧萧烟水暮，尽日渔翁钓鱼处。安得身轻如白鸥，江上飞来又飞去。
题王子荣主簿所藏醉猫图
作者：李昱
朝代：明
体裁：古风

凉风晚香吹茇苛，狸奴咀之酣且卧。金睛不动尾鬖髿，翠屑阑珊落馀唾。眼前黠鼠纷如云，白昼从横喜相贺。翻盆搅瓮任汝为，草性须臾如酒过。奋须一攫何所逃，腥血空令齿牙涴。黄筌老手妙入神，安得遍示寰中人，呜呼安得遍示寰中人。
题王竹斋墨梅
作者：李昱
朝代：明
体裁：七言绝句

鼻观幽香静可参，月明和影落空潭。霓裳不动冰魂远，恰似江妃睡正酣。
题画二绝句
作者：李昱
朝代：明

紫翠萦纡千万重，僧归日午始闻钟。若非越上云门寺，定是庐山五老峰。老翁居处不胜幽，无数青山在屋头。客至便分云半席，坐看落日大江流。
题画二绝句·其一
作者：李昱
朝代：明
体裁：七言绝句

紫翠萦纡千万重，僧归日午始闻钟。若非越上云门寺，定是庐山五老峰。
题画二绝句·其二
作者：李昱
朝代：明
体裁：七言绝句

老翁居处不胜幽，无数青山在屋头。客至便分云半席，坐看落日大江流。
题画梅二绝句
作者：李昱
朝代：明

江梅信是丈人行，老干能开白玉花。笑杀天台桃几树，不分清俗要相誇。梅花三昧是华光，复有徐生远擅场。遮莫高楼夜吹笛，玉奴自有返魂香。
题画梅二绝句·其一
作者：李昱
朝代：明
体裁：七言绝句

江梅信是丈人行，老干能开白玉花。笑杀天台桃几树，不分清俗要相誇。
题画梅二绝句·其二
作者：李昱
朝代：明
体裁：七言绝句

梅花三昧是华光，复有徐生远擅场。遮莫高楼夜吹笛，玉奴自有返魂香。
题耕牧图
作者：李昱
朝代：明
体裁：古风

春田雨馀春水绿，乌犍背立双鸲鹆。有叟有叟相追逐，手把锄犁绕江曲。初疑庞公之垄，又似子真之谷。子孙全家骨肉聚，身世百年生计足。噫，彼利禄不入于心兮，所以无荣亦无辱。
题胡伯奇兰
作者：李昱
朝代：明
体裁：七言绝句

澧浦春深长绿芽，国香一种最堪誇。纷纷俗眼迷凡卉，只有君家识此花。
题胡氏东轩
作者：李昱
朝代：明
体裁：七言律诗

魁山东头搆小轩，寻常风景总堪论。窗含沧海千秋月，槛拂扶桑半夜暾。临水桃花争点树，穿泥萱草故生根。友于爱客如春暖，日日谈诗对酒尊。
题胡济源听泉楼
作者：李昱
朝代：明
体裁：古风

冷泉亭子深且幽，我昔杖履曾追游。山中正当朝雨霁，坐听泉水涓涓流。初如松风洒万壑，忽如仙佩锵鸣璆。又如蛟龙起潭窟，霹雳闪电摧林丘。黄猿抱子挂秋影，欲下不下声啾啾。是时同行四五人，相对毛发寒飕飕。乃知福地难久住，却载酒壶登綵舟。故乡一别几十载，江湖浪迹随沙鸥。风尘澒洞箭满眼，欲归洗耳嗟何由。飞来山色入我梦，碧松丹桂枝相樛。每逢泉石必宿留，题诗感慨无时休。胡君亦是听泉者，胸次磊落非常俦。何当暇日登君楼，与君作记楼上头。
题芷阳书斋
作者：李昱
朝代：明
体裁：七言绝句

芷阳山中屋数椽，树阴将绿绕阶前。客来敲户不出应，看到马蹄秋水萹。
题蒋伯康茧窝
作者：李昱
朝代：明
体裁：七言律诗

蚕丛国内房偏小，鲛客机边构甚奇。日射坐毡如挟纩，雨经檐瓦似缲丝。岂同蜗角虚名误，真与壶天乐事宜。许史金张何足羡，千间大厦贮蛾眉。
题蜀山图五十四韵
作者：李昱
朝代：明
体裁：五言排律

蚕丛开迹处，追旧已茫然。霸业依天险，王图度地偏。蜀乡繁景物，秦塞迥人烟。邛笮名非一，褒斜路几千。尧封终未遍，禹贡岂应全。不尽山环绕，无穷水接连。岷峨相互属，沱汉共洄沿。飞鹤犹难过，哀猿尚可缘。扪参还历井，入地忽登天。峻坂青泥滑，嵌岩碧树圆。一吟三叹息，十步九欹颠。行路难如此，伤时益勉旃。良工曾夙契，绘事至今传。路始蚕崖入，人于鸟道旋。锦江元自阔，玉垒为谁坚。迤�瞻眉曲，苍茫忆磬川。犍为藏小县，宣化瞰层巅。僧寺随高下，商帆或后先。盘涡宜鹭浴，枉渚称鸥眠。锁水通旁港，泸州带野壖。涪翁亭共仰，堡子塞堪怜。南定楼云矗，嘉陵石黛妍。平林方蓊郁，远嶂复联翩。黔水明沙溆，酆山夹市廛。载经夔子国，多羡武侯贤。八阵躬耕后，三分未出前。北来愁魏武，东下骇孙权。猿鸟今萧瑟，风云亦渺悬。空馀滩漠漠，惟有月娟娟。工部人千古，成都屋数椽。云安尝伏枕，涪万不闻鹃。屡过瞿唐峡，须乘滟滪船。垂堂能弗戒，上濑却劳牵。捩柂凭三老，摊钱问长年。壮游虽去邑，故隐必归田。步履西郊外，移家二崦边。白盐疑雪积，赤甲与霞褰。所值干戈地，皆成锦绣篇。江花供句好，汀草映袍鲜。一老俱云已，群公抑有焉。凝神搜僻壤，游思究残编。高祖炎基肇，文翁美化专。喧腾长卿檄，寂寞子云玄。跃马城难恃，鸣蛙井易穿。赤符重烜赫，白帝谩迁延。莫哂姜维阁，休誇邓艾毡。英雄基始创，庸闇祚难绵。中土名犹正，边夷僣罔悛。晋唐初改辙，李孟又摩肩。守固宁修德，乘危乃慕膻。浮云驰往誉，流水逐前愆。草阁秋风老，花溪夜雨悬。纷纷看崒嵂，历历数潺湲。咫尺登临罢，挥毫染素笺。
题蜀山图五十四韵
作者：李昱
朝代：明

蚕丛开迹处，追旧已茫然。霸业依天险，王图度地偏。蜀乡繁景物，秦塞迥人烟。邛笮名非一，褒斜路几千。尧封终未遍，禹贡岂应全。不尽山环绕，无穷水接连。岷峨相互属，沱汉共洄沿。飞鹤犹难过，哀猿尚可缘。扪参还历井，入地忽登天。峻坂青泥滑，嵌岩碧树圆。一吟三叹息，十步九欹颠。行路难如此，伤时益勉旃。良工曾夙契，绘事至今传。路始蚕崖入，人於鸟道旋。锦江元自阔，玉垒为谁坚。迤？瞻眉曲，苍茫忆磬川。犍为藏小县，宣化瞰层巅。僧寺随高下，商帆或后先。盘涡宜鹭浴，枉渚称鸥眠。锁水通旁港，泸州带野壖。涪翁亭共仰，堡子塞堪怜。南定楼云矗，嘉陵石黛妍。平林方蓊郁，远嶂复联翩。黔水明沙溆，酆山夹市廛。载经夔子国，多羡武侯贤。八阵躬耕后，三分未出前。北来愁魏武，东下骇孙权。猿鸟今萧瑟，风云亦渺悬。空馀滩漠漠，惟有月娟娟。工部人千古，成都屋数椽。云安尝伏枕，涪万不闻鹃。屡过瞿唐峡，须乘滟滪船。垂堂能弗戒，上濑却劳牵。捩柂凭三老，摊钱问长年。壮游虽去邑，故隐必归田。步履西郊外，移家二崦边。白盐疑雪积，赤甲与霞褰。所值干戈地，皆成锦绣篇。江花供句好，汀草映袍鲜。一老俱云已，群公抑有焉。凝神搜僻壤，游思究残编。高祖炎基肇，文翁美化专。喧腾长卿檄，寂寞子云玄。跃马城难恃，鸣蛙井易穿。赤符重烜赫，白帝谩迁延。莫哂姜维阁，休誇邓艾毡。英雄基始创，庸闇祚难绵。中土名犹正，边夷僣罔悛。晋唐初改辙，李孟又摩肩。守固宁修德，乘危乃慕膻。浮云驰往誉，流水逐前愆。草阁秋风老，花溪夜雨悬。纷纷看崒嵂，历历数潺湲。咫尺登临罢，挥毫染素笺。
题贞节堂
作者：李昱
朝代：明
体裁：七言律诗

孔氏之家贞节堂，大姑守志育贤郎。贞如白石凌风雨，节比苍筠傲雪霜。截鼻未须论令女，髧髦应不让共姜。明年二月寻巢燕，争忍双飞入画梁。
题金华王傅朋墓志铭后
作者：李昱
朝代：明
体裁：七言律诗

忆昔衣冠聚一门，至今人物见诸孙。岂无济济才名继，况有堂堂相业存。文宪先生铭已刻，奎章学士句堪论。庭前手植三槐树，应是频沾雨露恩。
题钟馗移家图
作者：李昱
朝代：明
体裁：古风

绿袍进士掀怒髯，饥来嚼鬼如蜜甜。酸风苦雨搅白日，移家欲往阴山尖。随兄小妹脸抹漆，眼光射人珠的皪。鬼奴鬼妾千万形，蟹怪猫妖最萧瑟。势能使鬼鬼不违，髑髅在后嗤钟馗。英雄如山堆白骨，莫倚区区手中笏。
题问月轩
作者：李昱
朝代：明
体裁：七言排律

华轩结构与云连，正在书台紫翠边。金叵罗中邀皓月，玉栏干外问青天。广寒宫殿名虚得，大地山河影浪传。药捣玄霜分若个，树誇丹桂种何年。蟾光此夜因谁缺，兔魄今宵却又圆。惆怅姮娥亦无语，倒骑白凤舞翩跹。
题陈世恭所藏山水图歌
作者：李昱
朝代：明
体裁：古风

米公老手无人继，从此乾坤少清气。画师落笔颇似之，素练曲折开秋意。上有青山万叠之嶙峋，下有白云千顷之氤氲。丹枫翠柏森左右，年深乃成十抱文。白石坡头野亭小，一叶渔舟荡清晓。对岸想像忘机翁，坐占苍苔谈未了。我尝四载客京华，每见画图成叹嗟。垂老归来爱幽独，欲借云根半间屋。
题陈国光拙斋
作者：李昱
朝代：明
体裁：古风

濂溪先生作拙赋，草阁道人作拙诗。已无巧语为君赠，谩对幽斋劳我思。牺牲文绣鼎俎用，樗材拥肿斤斧遗。浊醪粗饭且安分，高车驷马将何之。
题陶渊明归去来图
作者：李昱
朝代：明
体裁：古风

典午渡江江水竭，寄奴小草当春发。先生太尉之子孙，管谢之间见人物。先生志在义熙前，先生道在羲皇先。北窗清风湛如水，閒来一枕供高眠。彭泽之衙大如斗，云出无心亦云偶。乡里小儿称上官，辱我门前五株柳。有田将芜胡不耕，无官见缚身始轻。掉头一笑赋归去，浮云富贵非吾情。扁舟遥遥飏晴绿，笑指吾家旧茅屋。门首欢迎拜僮仆，三径依然对松菊。黄菊黄菊当我轩，浊醪浊醪盈我尊。须臾烂醉唤不醒，昨非今是何须论。田夫农父邀皆去，共坐田头话农务。阿舒尔等休读书，读书要被文章误。
题鱼图
作者：李昱
朝代：明
体裁：古风

江飙飒起声蓬蓬，白浪昼翻河伯宫。群鱼出没玻瓈中，扬鬐掉尾各有容。大鱼雪沫嘘晴空，小鱼戢戢如蚕丛。中有一鱼健且雄，丹砂作尾双眼红。挥霍咫尺风云从，近前惊倒濠梁翁。回头尔辈皆凡庸，变化已作龙门龙。
食茭白
作者：李昱
朝代：明
体裁：七言绝句

西风吹雨饱秋菰，卸却青衣见玉肤。客里尝新成一笑，不图今日见西湖。
髑髅挽车图
作者：李昱
朝代：明
体裁：古风

车辚辚，车辚辚，触髅挽车挽断筋。借问何辛辛，一家骨肉在一身。红丝系足非良因，彩衣儿女徒欣欣。载重力微每见嗔，鞭之扑之亦有因。嗟哉髑髅之骨已如银，髑髅之苦如积薪。髑髅入土还笑人，后车来者无停轮。
魁山除夕
作者：李昱
朝代：明
体裁：五言律诗

除夕逢今夕，驱驰感鬓华。岁添新历日，身寓故人家。春暖炉燃炭，更长烛剪花。从今谢拘束，诗酒作生涯。
鸥梦
作者：李昱
朝代：明
体裁：七言绝句

雪羽眠来近钓舟，几番魂逐海翁游。夜深遮莫风吹醒，依旧江湖万顷秋。
鸿门舞剑歌
作者：李昱
朝代：明
体裁：古风

鸿门大将辉重瞳，虎视六合无英雄。当时灞上隆准公，摧眉俛首趋下风。青蛇光寒射尊俎，酒酣拔剑为谁舞。一舞范增身若云，再舞张良面如土。神锋慄魄可奈何，唤取楚人歌汉歌。当筵对舞张羽翼，红烟紫电相荡摩。须臾舞罢沐猴悦，亚父翻成背流血。玉玦不灵玉斗裂，楚汉雌雄从此决。
黄公锻磨吟
作者：李昱
朝代：明
体裁：古风

一声啼鸟惊春破，但道黄公能锻磨。问渠锻就将何为，麦熟村民免饥饿。麦熟村民免饥饿，即今麦缺愁难过。
黄杨冠歌酬洪子宜见惠
作者：李昱
朝代：明

有树有树名黄杨，膏沐雨露何苍苍。平生虽遭厄闰苦，年深乃复知材良。其材中冠冕，其质如圭璋。奴桑隶柘超众木，居然正色含中央。紫镔之刀截鹅肪，纷纷金屑随风扬。中刳外雕夺天巧，意匠经营邹鲁乡。斯须一笑出古制，晶瑩滑泽见未尝。苍蝇侧足不敢立，弹来照手蜡色光。进贤惠文空自贵，鹿皮椰子安可方。洪君得之远遗我，束我头上半白之秋霜。小冠子夏俱二寸，俗样岌岌徒轩昂。有时醉后或懒著，挂在清溪石上万古之松傍。洪君求我歌，歌罢喜我狂。乌纱小巾宛相称，丹崛翠壑同徜徉。
黄杨冠歌酬洪子宜见惠
作者：李昱
朝代：明
体裁：古风

有树有树名黄杨，膏沐雨露何苍苍。平生虽遭厄闰苦，年深乃复知材良。其材中冠冕，其质如圭璋。奴桑隶柘超众木，居然正色含中央。紫镔之刀截鹅肪，纷纷金屑随风扬。中刳外雕夺天巧，意匠经营邹鲁乡。斯须一笑出古制，晶莹滑泽见未尝。苍蝇侧足不敢立，弹来照手蜡色光。进贤惠文空自贵，鹿皮椰子安可方。洪君得之远遗我，束我头上半白之秋霜。小冠子夏俱二寸，俗样岌岌徒轩昂。有时醉后或懒著，挂在清溪石上万古之松傍。洪君求我歌，歌罢喜我狂。乌纱小巾宛相称，丹崛翠壑同徜徉。
黄熊歌
作者：李昱
朝代：明
体裁：古风

我家有犬名黄熊，不与寻常群犬同。狺狺夜吠捍门户，兼有捕鼠之奇功。山居灯尽黑如漆，黠鼠出入声啾唧。合曹合类恣所经，搅瓮盆翻齧书帙。黄熊此时方按行，嗾之愈怒威盈盈。奋前搏一百鼠散，坐令倾洞成清平。蒙贵乌圆未须贵，宋鹊韩卢莫誇技。寄谢区区世上人，素餐尸位能无愧。
鼓枻图
作者：李昱
朝代：明
体裁：七言律诗

画图不必求玄真，野服萧然如古人。一竿能敌驷马贵，只舸乃与双鸥亲。杨柳风生绿袅袅，桃花水动红粼粼。知子此时正堪乐，溪鱼入馔色朦银。
暮归
作者：李晔
朝代：明
体裁：七言绝句

山腰小路曲如蛇，薄暮疏疏雨润沙。醉里亦知春色老，西风开遍木棉花。
寄彭总戎
作者：李晟
朝代：明
体裁：七言律诗

昔年曾出玉门关，帝命重来镇黑山。宛马尽输龙种至，番城无警虎牙闲。筹边方叔心逾壮，草檄陈琳鬓已斑。袍鼓不鸣胡骑遁，将军塞上射雕还。
谒海珠李忠简公祠
作者：李晟
朝代：明

行祠筑傍蕊珠宫，砥柱狂澜障海东。一代才猷光竹帛，千秋文藻陋雕虫。丹心抗疏孤忠在，黑发还家大隐同。祀典由来南国重，芳名谁复步长风。
金陵赠别诗送彦晦先生南归
作者：李晟
朝代：明

潮长寒江日射沙，每因分别惜韶华。半生薄宦缁尘老，故国惊心白雁斜。共据槁梧听夜雨，莫辞春酤醉流霞。明朝拟向天南去，笑指仙舟碧海涯。
㞧河阳
作者：李景云 崔时佩
朝代：明
体裁：曲

丑：着几个沙弥把宝盖担。排阵势把他来按。远的破开步将铁棒拴。近手的将刀来斩。小的提起来将脚尖按。大的扳下来把髑髅鍖。
一剪梅
作者：李景云 崔时佩
朝代：明
体裁：曲

度柳穿花宿鸟惊。目断芳卿。只教人盼不见芳卿。画堂朱户冷清清。病染张生。怎发付小生。
一封书
作者：李景云 崔时佩
朝代：明
体裁：曲

初相见俊才。红雨纷纷点翠苔。别离后闷怀。黄叶萧萧凝暮霭。又见梅花刚半吐。幸喜文场得中魁。寄鸾笺。到妆台。管取多情笑满怀。
一封书
作者：李景云 崔时佩
朝代：明
体裁：曲

斋心礼佛宝。举沈檀鼎内烧。哭介：追夫动痛号。兵燹何期此地遭。母子飘零无以报。特仗良因将意表。合：梵音高。宝灯摇。救拔幽魂离苦恼旦拈香介。
一封书
作者：李景云 崔时佩
朝代：明
体裁：曲

洛生珙拜兄。近日何期遇难中。孙飞虎逞凶。劫掠人财强聚众。崔相国家并仆等。一旦如鱼困釜中。破群雄。仗威风。颠沛来缄恕不恭。
一封书
作者：李景云 崔时佩
朝代：明
体裁：曲

移莲步拜告。仰金仙在九霄。孤儿女守孝。朝夕思归途路遥。不想椿庭倾逝早。保佑萱堂增寿考合前老旦作睡介。
一封书
作者：李景云 崔时佩
朝代：明
体裁：曲

贴：看他慇勤处可喜。拂花笺打稿儿。先写几句寒温序。后题着五言八句诗。不移时。可知之。叠做同心方胜儿张生呵。。忒风流。忒煞思。忒聪明。忒浪子。
一撮棹
作者：李景云 崔时佩
朝代：明
体裁：曲

生：山光暮。连古道接长堤。催行色。人影乱。夕阳低。旦：人去也。松金钏减玉肌。合但愿封妻子耀门闾。
三台令
作者：李景云 崔时佩
朝代：明
体裁：曲

旦贴同上：自那日忽睹多才。不觉每上心来。春闷好难挨。毕竟情深似海。
三衮
作者：李景云 崔时佩
朝代：明
体裁：曲

我把金钗敲门扇儿。金钗敲门扇儿。生：是谁。贴：我是散相思五瘟使。生：呀。原来是红娘姐。拜揖贴：张先生万福。。小姐想着伊。使红娘来探取。生：小姐使你来。有甚么说话来。贴：道风清月朗。听琴佳趣。到如今念千番张殿试。
不是路
作者：李景云 崔时佩
朝代：明
体裁：曲

暗想当时。将欲从军憔悴死。一封书。半万贼兵剪草除。贴：那时节只是老夫人背盟。旦：负佳期。闪得恩情两下离。贴：如今又是老夫人逼他应举去了。旦：只为蟾宫折桂枝。这相思。天涯海角心相似。此情难寄。
东瓯令
作者：李景云 崔时佩
朝代：明
体裁：曲

老旦：那贼如狼虎尽胡行孩儿。。道你莲脸生春眉黛颦。更有倾城倾国杨妃貌。多娇俊。恣情劫掳要成亲。教我泪零零。
临江仙
作者：李景云 崔时佩
朝代：明
体裁：曲

丑上：东人自识桃花面。寻消问息胡缠。侯门迢递隔重檐。要见婵娟。难见婵娟。
临江仙
作者：李景云 崔时佩
朝代：明
体裁：曲

旦上：针线无心倚绣床。那人闷在书房。封书曾约赴高唐。红轮西坠也。不觉又昏黄。
临江仙
作者：李景云 崔时佩
朝代：明
体裁：曲

生上：得效于飞乐未阑。谁知事有间关。旦上：人生自古别离难。可怜含泪眼。一步一回看。
临江仙
作者：李景云 崔时佩
朝代：明
体裁：曲

生：自古来沈舟可补。如今覆水难收。贴：得干休处且干休。旦：见人犹腼腆。不敢强抬头。
临镜序
作者：李景云 崔时佩
朝代：明
体裁：曲

彩云开。月明如水浸楼台。风弄竹声只道是金佩响。月移花影疑是玉人来。意孜孜双业眼。急攘攘那情怀。倚定着门儿待。只索要呆打孩。青鸾黄犬信音乖。
临镜序
作者：李景云 崔时佩
朝代：明
体裁：曲

昏昏情思眼慵开。梦魂飞入楚阳台。早知道无明无夜因他害。想当初不如不遇倾城色小姐这早晚不见来。。夫人行料应难离侧。多管冤家有些不自在小姐若这一遭不来呵。。安排害。准备抬。异乡身强把茶汤挨。
二衮
作者：李景云 崔时佩
朝代：明
体裁：曲

润破纸窗儿。润破纸窗儿。俏声儿窥视。见他和衣初睡起。前襟有摺䘭。孤眠滋味。凄凉情绪。这瘦脸儿不是闷死是害死。
五供玉枝花
作者：李景云 崔时佩
朝代：明
体裁：曲

贴：来回顾影。文魔秀士欠酸丁。生：红娘姐。你看我两鬓如何。贴：下工夫将头颅来挣。迟和疾擦倒苍蝇。光油油耀花人眼睛。酸溜溜螫得牙根冷。天生这个后生。天生那个俊英。
五衮
作者：李景云 崔时佩
朝代：明
体裁：曲

馋穷酸饿鬼。馋穷酸饿鬼。卖弄有家私。莫不为图谋。我特来到此。怕有情人。乖劣性子。你只说道可怜见只身己。
仙灯近
作者：李景云 崔时佩
朝代：明
体裁：曲

喜气匆匆。今做了东床娇客。
仙灯近
作者：李景云 崔时佩
朝代：明
体裁：曲

离却蒲东。幸喜故人相见。
似娘儿
作者：李景云 崔时佩
朝代：明
体裁：曲

玉鞭骢马出皇都。畅风流人物。今朝三品贵。昨日一寒儒。御笔亲佥。除任在河中府。
似娘儿
作者：李景云 崔时佩
朝代：明
体裁：曲

生上：天府快先登。题金榜名贯群英。风流人物才堪称。宫袍试着。琼林宴罢。游遍京城。
供养引
作者：李景云 崔时佩
朝代：明
体裁：曲

生上：伫立閒阶。夜深香霭。黄金界。潇洒书斋。闷杀读书客。
侥侥令
作者：李景云 崔时佩
朝代：明
体裁：曲

合：春山眉展皱。秋水谩凝眸。看镜里双鸾相回顾。似得水鱼儿逐水游。
倾杯序
作者：李景云 崔时佩
朝代：明
体裁：曲

生：栖迟。顷刻间冷翠帏。寂寞添十倍。想前暮私情。昨夜成亲。今日别离。惟我知之。把腿儿相压。脸儿相偎。手儿相携。不由人猛然思省泪双垂。
傍妆台
作者：李景云 崔时佩
朝代：明
体裁：曲

绛河斜。绿依依墙高柳半遮。静悄悄门掩清秋夜。昏惨惨云际穿窗月。惊觉了颤巍巍竹影龙蛇走。虚飘飘庄周梦蝴蝶。砧声响。不断绝。急煎煎好梦儿应难舍。
傍妆台
作者：李景云 崔时佩
朝代：明
体裁：曲

老旦：慇勤酬奠化金钱。上通碧落下黄泉。自从与你分中路。孤穷母子有谁怜。纸灰飞作白蝴蝶。血泪染成红杜鹃。空嗟叹。枉泪涟。合愿得亡魂平步上西天。
催拍
作者：李景云 崔时佩
朝代：明
体裁：曲

下西风黄叶乱飞。染寒烟衰草自迷。看杯盘狼籍。杯盘狼籍。车儿投东。马儿向西先生。金榜无名。誓不转归合前贴。
催拍
作者：李景云 崔时佩
朝代：明
体裁：曲

到京师水土自宜。趁程途当节饮食。慎时保体。慎时保体。野店风霜。早起眠迟。鞍马秋风。最要扶持。合：功名遂身挂荷衣。攀月桂。步云梯旦递酒介。
催拍
作者：李景云 崔时佩
朝代：明
体裁：曲

我但愿你文齐福齐。只怕你停妻娶妻。愁恨自知。愁恨自知。此去迢遥。黄犬青鸾有书频寄。花草他乡。休似此处栖迟合前生。
催拍
作者：李景云 崔时佩
朝代：明
体裁：曲

笑吟吟一同到此。哭啼啼独自散归。你归到罗帏。归到罗帏。翠被生寒。此恨谁知。无计留连。阁不住泪眼愁眉合前末。
催拍
作者：李景云 崔时佩
朝代：明
体裁：曲

这忧愁欲诉与谁。这相思惟我自知。你前程万里。前程万里。一跃龙门。夺锦荣归。休恋红妆。使故人憔悴合前。
光光乍
作者：李景云 崔时佩
朝代：明
体裁：曲

净上：假持斋做长老。经卷那曾晓。每日吃荤腥常醉倒真个快活无烦恼。
光光乍
作者：李景云 崔时佩
朝代：明
体裁：曲

末净丑上：和尚出家。身上挂袈裟。有人请我修功果。真个快活光光乍。
刮鼓令
作者：李景云 崔时佩
朝代：明
体裁：曲

丝鞭那仕女。满章台觅眷叙。我怀着旧时恩爱。肯怜新弃旧娶。岂不闻君子断其初。是那个畜生行妒嫉。走将来说间阻。致令今日意生疏。
刮鼓令
作者：李景云 崔时佩
朝代：明
体裁：曲

老旦：张生。兵危困感伊。生：此乃往事。不必提起。老旦：许孩儿成伉俪。谁想你一朝折桂。又赘尚书卫相女。生：那里生出这话来。老旦：把恩义尽抛离我孩儿虽是。残妆丑貌未必辱你。教人空自气长吁。生：那有此事。老旦如何今日假踌蹰。
刮鼓令
作者：李景云 崔时佩
朝代：明
体裁：曲

贴：含容去拜启。望慈颜免怒起。生：红娘姐。如何叫我不恼。贴：试问你京中缘故。转教人轻贱你。从别后喜无虞。新夫人姿容必丽美。比咱小姐料清奇。绣球儿打着做夫妻。
刮鼓令
作者：李景云 崔时佩
朝代：明
体裁：曲

重相见可喜。谨躬身。问起居。老旦：你是奉圣旨的女婿。我消受你拜不起。生：慈颜怒未知因甚。丫鬟各厮觑。莫不是怨别离。有人架起是和非。致令今日意参差呀。。怎生不见我玉人儿。
剔银灯
作者：李景云 崔时佩
朝代：明
体裁：曲

净众：三日前许结美缘。谁知他甜言相骗。吾闻白马真英汉。他来时吾属必剪。难言。心惊胆寒。浑身上淋漓雨汗外引众上。
十二红
作者：李景云 崔时佩
朝代：明
体裁：曲

小姐小姐多丰采。君瑞君瑞济川才。一双才貌世无赛。堪爱。他每两意和谐。花心轻摘。柳腰款摆。露滴枝头牡丹开。香恣蝶蜂采。一个斜欹云鬓。也不管堕却宝钗。一个掀翻锦被。也不管冻却瘦骸。好似襄王神女会阳台。一个半推半就。一个又惊又爱。一个娇羞满面。一个春意满怀。今宵勾却相思债张生当初许说。事成之后。筑坛拜将谢我。如今两个携手儿竟自去了。。更不管红娘在门儿外待。教我无端春兴倩谁排。只得咬定罗衫耐。犹恐夫人睡觉来。将好事番成害。将门扣。叫秀才。莫耽馀乐惹非灾。轻轻叫。叫姐姐。忙披衣袂把门开。看看月上粉墙来。莫怪我再三催生旦披衣上。
升平乐
作者：李景云 崔时佩
朝代：明
体裁：曲

旦：分明。楼台掩映。问嫦娥为何常夜孤另。青天碧汉。不知几许心情。贴：毕竟。是谁还向月中行。料应与此心相等。画栏幽径。潜潜隐隐。俏俏冥冥。
升平乐
作者：李景云 崔时佩
朝代：明
体裁：曲

贴：空庭。香雾冥冥。向西厢曲栏杆外閒凭。竹梢月转。早不觉斗柄云横。旦：伤情。起来花下拜三星。白日里枉耽愁病。贴：夫人有命。及早回去了罢。旦：谨依来命。更长漏永。月朗风清。
南郊醉扶归
作者：李景云 崔时佩
朝代：明
体裁：曲

贴：将偷香手准备折桂枝。休教淫词儿污了龙蛇字。藕丝儿缚定鶤鹏翅。黄莺儿夺了鸿鹄志。休因翠帏锦帐一佳人。误了你玉堂金马三学士。
卜算子
作者：李景云 崔时佩
朝代：明
体裁：曲

旦上：恹恹瘦损。那值残春时候。
卜算子
作者：李景云 崔时佩
朝代：明
体裁：曲

生上：月挂柳梢头。漏断人初静。千古风流指下生。付与知音听。
双声子
作者：李景云 崔时佩
朝代：明
体裁：曲

旦贴：今非昨。今非昨。把青春女成耽搁。颠窨却。颠窨却。将美前程都虚过。我共他。我共他。料想着。料想着。今日成败。都是你个萧何。
哭相思
作者：李景云 崔时佩
朝代：明
体裁：曲

衣锦还乡事虽美。谁知道喜成悲。别后教人每忆你。将美事变为非。
啄木赶黄莺
作者：李景云 崔时佩
朝代：明
体裁：曲

从离了蒲东路。早来到京兆府。见个佳人不敢睹。硬扯个卫尚书家。孩儿为眷属小姐。。我若见他影儿灭一户。是何人嫉妒刬地里把人装诬。
啄木赶黄莺
作者：李景云 崔时佩
朝代：明
体裁：曲

旦：不见时。准备着千言万语。贴：小姐。今日见了姐夫。却又如何不说。旦：得相逢变作气长吁。他急攘攘却才归来。我羞答答怎生相觑。欲将愁恨来伸诉及至相逢无一语。叹别离。今朝会你须辨出是和非。
四衮
作者：李景云 崔时佩
朝代：明
体裁：曲

贴：他若见了书。他若见了词。颠倒废神思。他拽扎起面皮。凭谁寄言语。他道这妮子。敢胡行事。当面的嗤嗤的扯为碎纸。
四边静
作者：李景云 崔时佩
朝代：明
体裁：曲

云深地僻无人往。何幸君相访。草木尽增光。倾盖当瞻仰。欲扫小房。晨昏奉养。斗室不堪容。暂住我方丈。
四边静
作者：李景云 崔时佩
朝代：明
体裁：曲

净丑众上：莺莺许我为姻眷。移兵退一箭。愿结百年期。今朝三日满。众须呐喊。若不速献。佛寺尽成灰。僧俗尽戮遍。
四边静
作者：李景云 崔时佩
朝代：明
体裁：曲

夫人使妾来方丈。修斋荐先长方丈中坐下一位官人。。他举止更端详。一貌出天相。玉容乌帽。身披鹤氅。且住。先见那官人长老怪。先见长老官人怪。我红娘自有道理。自古道。先敬其宾。后敬其主。贴上前作见生介：歛衽见官人。见末介整袂喏和尚。
四边静
作者：李景云 崔时佩
朝代：明
体裁：曲

生：太师欲问吾名望。张珙住洛阳。末：张先生。失敬失敬。令尊府大人高寿了。生：先人拜尚书。不幸五旬丧。末：令尊大人辞世之后。必有所遗。生：平生正直无偏向。止留下四海一空囊。何曾有馀藏。
园林好
作者：李景云 崔时佩
朝代：明
体裁：曲

旦贴：偶喜得片时稍閒。且与你寻芳自遣。那鹦鹉在笼中巧啭。蓦听得有人言。只索要自回还。
园林好
作者：李景云 崔时佩
朝代：明
体裁：曲

生：首座。我颠不辣见了万千。似这般庞儿罕见。只着人眼花撩乱口难言。他掩映并香肩。贴：姐姐。你看好一朵花儿。旦：真个好朵花儿。贴：这是铁梗海棠。生他止将花枝笑撚。
大圣乐
作者：李景云 崔时佩
朝代：明
体裁：曲

旦：自从那日分离。废寝忘餐减玉肌。贴：姐姐。请个问卦先生。占卜姐夫几时回来。旦：金钱暗卜全无准。空屈指数归期。贴：他若中了。必有书寄回来。旦：不愁他青鸾有信频须寄。只怕金榜无名誓不归合前旦。
大圣乐
作者：李景云 崔时佩
朝代：明
体裁：曲

风流惹下相思。争奈相思无了期。西厢月下听琴后。离恨谱。断肠诗。只为你文章魁首青云客。休看做桃李春风墙外枝。旦：闷倚栏杆望也。空教人几回目断天涯。
大环着
作者：李景云 崔时佩
朝代：明
体裁：曲

外：念平生交谊。念平生交谊。亲同骨肉。间别经年。颜范不睹。喜兄弟官封文武。食天禄愧无报补。绝狼烟威震三边。登庙廊政誇五裤合前。
大环着
作者：李景云 崔时佩
朝代：明
体裁：曲

生旦：谢恩人相助。谢恩人相助。力解兵围。成就今生。一对夫妻。得意也当时题柱。不负了少年豪气。门阑喜迎驷马高车。新状元花生满路。合：今日里逢圣治。四海无虞。皆称臣庶。
大环着
作者：李景云 崔时佩
朝代：明
体裁：曲

老旦：痛先夫亡世。痛先夫亡世。萧寺孀居。忽遇强梁。困逼无计。谢张生特施奇策。请将军大兴师旅。退贼兵救寡妇孤儿。把前盟怎肯抛弃合前。
大环着
作者：李景云 崔时佩
朝代：明
体裁：曲

贴：想花前奇遇。想花前奇遇。两意踌蹰。待月迎风。书传缄递。还得遂并头连理。美恩情团圆到底。又叨赐夫人封号。五花官诰凤冠霞帔合前。
好孩儿
作者：李景云 崔时佩
朝代：明
体裁：曲

丑：不念法华经。不礼梁皇忏。丢了僧伽帽。撇了袒褊红衫。杀人逗起英雄胆。两只手将乌龙棍来揝。直杀入虎窟龙潭。非是我出尖贪婪。
宜春令
作者：李景云 崔时佩
朝代：明
体裁：曲

贴：第一来为压惊。第二来因谢承。生：摆列甚么茶饭。贴：杀羊茶饭。生：敢是未曾完备。贴：来时早已安排定。生：请何人相陪。贴：断閒人。不会亲邻。请先生和俺莺莺配聘。生：如此。小生谨依严命。贴：我只见他欢天喜地。谨依来命。
小桃红
作者：李景云 崔时佩
朝代：明
体裁：曲

那曾见寄书的瞒鱼雁。小则小心肠转关。先写着西厢待月等更阑。着你去跳东墙女字边干。却原来。诗句包笼着三更枣也。缄帖儿里埋伏九里山。他紧处将人慢。会云雨闹中取静。我寄音书忙里偷閒。
尾声
作者：李景云 崔时佩
朝代：明
体裁：曲

一天好事从今定。一首诗分明照證。有一日华堂春自生。
尾声
作者：李景云 崔时佩
朝代：明
体裁：曲

东风摇曳垂杨线。游丝牵惹桃花片。争奈玉人不见。将一座梵王宫疑是武陵桃源。
尾声
作者：李景云 崔时佩
朝代：明
体裁：曲

关山岂敢辞迢递。离却蒲东崔小姐。讨得个音书来报喜。
尾声
作者：李景云 崔时佩
朝代：明
体裁：曲

合：华堂箫鼓鸣春昼。摆一对鸾凰配偶。生旦谢贴介才受媒红谢亲酒。
尾声
作者：李景云 崔时佩
朝代：明
体裁：曲

合：蜗角名。蝇头利。拆散鸳鸯两下离。话别临岐共惨悽。
尾声
作者：李景云 崔时佩
朝代：明
体裁：曲

威风助我齐呐喊。擂鼓摇旗不等閒。此去将半万贼兵吓破胆。
尾声
作者：李景云 崔时佩
朝代：明
体裁：曲

思思想想心不定。只为冤家病染成。恨杀萱亲背旧盟。
尾声
作者：李景云 崔时佩
朝代：明
体裁：曲

旦：只说道夫人时下有些唧哝。好共歹不着他脱空。怎肯轻抛下风流志诚种。
尾声
作者：李景云 崔时佩
朝代：明
体裁：曲

旦：离愁万种千言语。贴：姐姐待姐夫回来时节。可备细对他说。旦：准备归来诉与。只恐相逢无一句。
尾声
作者：李景云 崔时佩
朝代：明
体裁：曲

柳丝长情牵惹。冷清清独自嗟。娇滴滴玉人儿何处也。
尾声
作者：李景云 崔时佩
朝代：明
体裁：曲

生：一杯闷酒樽前过。贴：诉衷肠争奈母亲侧坐。合把恩义如山成小可。
尾声
作者：李景云 崔时佩
朝代：明
体裁：曲

生：兄膺武略当西战。外：弟向文场鏖战。各要与皇家撑持半壁天。
尾声
作者：李景云 崔时佩
朝代：明
体裁：曲

老夫人专意等。生：常言道恭敬不如从命贴：张先生。是必早些来。。休使红娘再来请。
尾声
作者：李景云 崔时佩
朝代：明
体裁：曲

虽然是去两遭倒不如这一番。隔墙酬和都胡侃。證果在今番这一缄。
尾声
作者：李景云 崔时佩
朝代：明
体裁：曲

西厢待月成佳配。金榜题名衣锦归。留与人间作话儿。
尾声
作者：李景云 崔时佩
朝代：明
体裁：曲

贴：从教宋玉愁无二。瘦损了这相思样子。百岁欢娱全凭这张纸。
尾声
作者：李景云 崔时佩
朝代：明
体裁：曲

风流不用千金买。贱却人间玉帛生：小姐若不弃小生。。是必破工夫明夜早些来。
尾犯序
作者：李景云 崔时佩
朝代：明
体裁：曲

你心不存学海文林。梦不离柳影花阴。窃玉偷香。何曾得甚。难禁。只落得愁如宋玉。腰如病沈。思量起。自海棠开后思想到如今。
尾犯序
作者：李景云 崔时佩
朝代：明
体裁：曲

你是闺中女翰林。俊的是庞儿俏的是良心。体态温存。性格幽沈。如今这诗呵。。须不是从前将人调引。须不是将人厮禁。端的是。知音君子诗向会人吟。
尾犯序
作者：李景云 崔时佩
朝代：明
体裁：曲

桂花摇影夜深沈。酸醋当归蜂蜜来浸。面靠湖山背阴饮。这片药方难寻。须审。生：要忌甚么。贴：忌的是知母未寝。怕的是红娘撒心。稳倩取。史君子一星人参。
尾犯序
作者：李景云 崔时佩
朝代：明
体裁：曲

鬼病厮相侵小姐呵。。只为你綵笔题诗。回文织锦。待月烧香。隔墙听琴。颠窨。送得人卧床着枕。送得人忘餐失寝。这是夫人处。把恩山义海做了远水遥岑。
山桃犯
作者：李景云 崔时佩
朝代：明
体裁：曲

旦：湿锦袖。啼红泪。湛秋水。颦眉翠。执手未登程先问归期。别酒将倾未饮心先醉。鱼来雁去书频寄。免使人心下成灰。
川拨棹
作者：李景云 崔时佩
朝代：明
体裁：曲

生：若不是衬残红芳径软。怎显得步香尘底样浅。休题他眼角儿。留情。只这脚踪儿将心事传。风魔了张解元。似神仙归洞天。
川拨棹
作者：李景云 崔时佩
朝代：明
体裁：曲

生：门掩梨花深小院。粉墙儿高似青天。粉墙儿高似青天。净：他去远了。生：玉佩声渐渐远。空教人饿眼望将穿。空教人饿眼望将穿。怎当他临去秋波那一转首座。休说小生。。便是铁石人情意牵。
忒忒令
作者：李景云 崔时佩
朝代：明
体裁：曲

生：随喜到僧房古殿。净：上宝塔看一看去生：不必上去了。只在下面看一看罢。。瞻宝塔将回廊绕遍。净：这是罗汉堂。生：参了罗汉。拜了圣贤。旦贴上贴：小姐。我与你佛殿上去耍一回。行介贴：这是三世佛。净：先生。这是法堂。生：行过法堂前。见旦介生正撞着五百年风流孽冤。
急三鎗
作者：李景云 崔时佩
朝代：明
体裁：曲

他书到。施号令。精兵至。扫灭尽。那烟尘。老夫人将小姐甘心许。言而有信。因此上不敢慢于人。净：我素不闻他名。你这小妮子卖弄他许多。我有甚么不如他处贴：你又便骂我。。你一分他值百馀分。这萤火怎比月轮。高低远近都休论。我拆白道字与你辨清浑。净：这小妮子晓得甚么拆白道字。你说与我听。贴：张君瑞肖字边着个立人。你是个木寸马户尸巾。净：这小妮子骂我是村驴�。我祖代是相国之子。到不如个穷秀才。穷的只是穷。做官到底做官。贴：他凭着师友务本。你倚着父势欺人。这厮乔立议论。官人的只合做官人。穷民到底是穷民。却不道将相出寒门。净：这都是姑夫的遗嘱。我择日牵羊担酒上门去。要他成亲。看姑娘怎么样发付我。贴：如何硬。做眷姻。不亲的。强谐秦晋。净：我不怕他不肯。贴：讪觔。发村。使狠。甚的个善温存。净：姑娘若坚执不肯。我着二三十人上门。强抢上轿。扛到下处。脱了衣。过了一宿恁明日急赶将来。还你一个婆娘去便了。贴：你须是郑相国亲舍人。须不是孙飞虎莽军。乔嘴脸腌臜身分。少不得有家难奔。净：这小妮子眼见得受了招安也。我也不对你说。明日定要娶。定要娶。贴：不嫁你。不嫁你。净：正是郎君俏佳人有心你喝一声我听。贴笑介：看你这般顽嘴脸呵。。不喝采怎生忍。
惜奴娇
作者：李景云 崔时佩
朝代：明
体裁：曲

从到京师。这相思心下。旦夕如是。心头横躺有莺儿。随侍。请得良医来诊视。一心说本意。待推辞。他察虚实。论来怎生回避。
折梧桐
作者：李景云 崔时佩
朝代：明
体裁：曲

旦上：裙染榴花。睡损胭脂皱。纽结丁香。掩过芙蓉扣。贴上：线脱珍珠。泪湿香罗袖。杨柳眉颦。人比黄花瘦。
挂真儿
作者：李景云 崔时佩
朝代：明
体裁：曲

梵王宫殿月轮高。碧琉璃瑞烟笼罩。断续钟声。飘扬幡影。顷刻檀那都到。
挂真儿
作者：李景云 崔时佩
朝代：明
体裁：曲

生丑同上：望蒲东萧寺暮云遮。惨离情半林黄叶。马迟人意懒。风急雁行斜。愁恨重叠。愁恨重叠。破题儿第一夜。
排歌
作者：李景云 崔时佩
朝代：明
体裁：曲

丑：上告将军。略听咨启和尚那里呵。。事急一似烧眉。将军若肯发慈悲。免使诸僧作怨鬼合前。
排歌
作者：李景云 崔时佩
朝代：明
体裁：曲

外：君瑞同窗。是我胶漆故知。同袍怎忍颠危。吾今即刻便兴师。管强梁剪草除。合：人呐喊。马奔飞。半天摇动五方旗。功成日。奏凯回。鞭敲金凳喜孜孜。
普天乐
作者：李景云 崔时佩
朝代：明
体裁：曲

再休题春宵一刻千金价。准备着寒窗更守十年寡。猜诗谜羞了杜家。尤云殢雨休誇。莫指望西厢月下。山障了拂墙花枝低亚。偷香手做了话靶。参不透风流调法。淫词儿早已折罚。
普天乐
作者：李景云 崔时佩
朝代：明
体裁：曲

生：碧云天。黄花地。西风紧。北雁南飞。晓来时谁染霜林。多管是别离人泪。恨相见得迟。怨疾归去。柳丝长情萦系。倩疏林挂住斜晖。去匆匆程途怎随。念恩情使人心下悲凄。
普天乐
作者：李景云 崔时佩
朝代：明
体裁：曲

虽然是老夫人晓夜将门禁。好共歹须教你称心。生：休似前晚不肯。贴：肯不肯怎由他。亲不亲尽在恁。
月上桂花
作者：李景云 崔时佩
朝代：明
体裁：曲

聪明俊秀我小姐呵。。玲珑剔透。一个是仕女班头。一个是文章魁首。今经月久。今经月久。相厮守。两意相投。一心如旧。休。近日转风流。别样精神。把春光泄漏。
月上桂花
作者：李景云 崔时佩
朝代：明
体裁：曲

贴：当初叛贼草寇。请到蒲关故友。张解元起死回生。老夫人番言变口。你名门阀阅。名门阀阅。家声旧。终不然背义忘恩。出乖露丑。休。何必苦追求。常言道女大难留。苗而不秀。
桂枝香
作者：李景云 崔时佩
朝代：明
体裁：曲

与你新婚燕尔。只为功名到此。昨宵爱桃李春风。今日愁梧桐秋雨。我是个风流状元。我是个风流状元。肯折残花败蕊。你不须忧虑。细寻思。我梦到蒲东寺。归心十二时。
桂枝香
作者：李景云 崔时佩
朝代：明
体裁：曲

堪为字史。当从款识。端的有柳骨颜筋。恁般样佳人才思。千般用心。千般用心。怎不教张生爱你。世间无二。细寻思。寄物知情厚。一桩桩谩看取。
桂枝香
作者：李景云 崔时佩
朝代：明
体裁：曲

瑶琴意趣。教我闭门禁指。调养圣贤之心。洗荡巢由之耳。丑：这玉簪斑管何用。生：玉簪细巧。玉簪细巧。全无瑕疵。霜毫健美。细思之。今日淑女思君子。好似娥皇忆舜帝。
桂枝香
作者：李景云 崔时佩
朝代：明
体裁：曲

生：裹肚精制。汗衫贴体。见他不离我身边。识尽他心中之事。丑：这绵袜呵。生：这绵袜样新。这绵袜样新。线如虮子。当遵道理。莫胡为。愿足下常如此。行时可三思。
桂枝香
作者：李景云 崔时佩
朝代：明
体裁：曲

行监坐守谁许你。胡行乱走。一任的握雨携云。常使我提心在口。贴：我都不知道。老旦又打贴介：休花言巧语。休花言巧语。将没做有。出乖露丑。
桂枝香
作者：李景云 崔时佩
朝代：明
体裁：曲

那日閒停针绣。细把此情穷究。道张生病染沈痾他和我。到书房中问候那张生天杀的呵。。着红娘暂回。着红娘暂回。老旦：那时小姐在那里贴：教小姐。权时落后。老旦：罢了。落后却怎么贴：两下里呵。。做了鸾交凤友。老旦掷杖介：气死我也。贴：老夫人休打红娘。合：谩追求。说与你始末根原事。如何索罢休。
梁州序
作者：李景云 崔时佩
朝代：明
体裁：曲

外：你不须再整杯盘。且在此斯须留恋。一闻君召。怎敢迟延。只恐驰驱声断。琥珀杯乾。两下情无限。观光游上国。正当出蒲关。相见多应三月间合前末上介。
梁州序
作者：李景云 崔时佩
朝代：明
体裁：曲

外：垂髫交善。今予弱冠。愧我先叨天眷。送君北上。长安道快着先鞭。趁此桃花浪暖。雷动鱼腾。伫看头角变。绿袍新染惹。御炉烟。乌帽宫花位列先。合：杯惜浅。斟须满。临岐无厌频频劝。今日别未知甚时见。
梁州序
作者：李景云 崔时佩
朝代：明
体裁：曲

晴空云敛。冰轮初涌。风扫残红。无数香阶堆拥。好似闷怀千种那人呵。。只落得心中作念。口内閒题。梦里相和哄。今日华堂开绮席。意朦胧。却教我翠袖慇勤捧玉钟。合：愁似织。和谁共。双蛾蹙损春愁重。鱼得水。甚时同。
梁州序
作者：李景云 崔时佩
朝代：明
体裁：曲

生：请吾兄宝马先旋。待愚弟逻杯相饯。叹人生聚散。那得占先。初本是兄来送我。谁想今番。彼此成别怨。山河盟誓重。莫留连。民望兄来解倒悬合前生。
梁州序
作者：李景云 崔时佩
朝代：明
体裁：曲

生：青灯黄卷。萤窗雪案。昔日同操笔砚。一朝就武。英雄队里誇先。坐镇狼烟永息。塞草青生。三箭天山奠。归来重聚面。绣筵前。玉屑飞香起笑喧合前末上介。
梨花儿
作者：李景云 崔时佩
朝代：明
体裁：曲

我家累代是公卿。自我生来欠老成。终日奔波不暂停也么嗏。风流态度人皆敬。
步步娇
作者：李景云 崔时佩
朝代：明
体裁：曲

凭着他善武能文书一纸。早医可了相思病。薄衾单枕有人温。凤帐鸳帏早则不冷。今日东阁玳筵开。煞强似西厢和月等。
步步娇
作者：李景云 崔时佩
朝代：明
体裁：曲

客馆萧条春将尽。碧草埋芳径。贴咳嗽介生：隔窗嗽一声。是谁。贴：是我。生：他启朱唇急来答应。敢问红娘姐到此有何话说。贴：老夫人着我来请先生赴席。生：如此。小生便行。贴：秀才每闻道请先生。却便似听了将军令。
步步娇
作者：李景云 崔时佩
朝代：明
体裁：曲

昨日翠被香浓薰兰麝。欹珊枕把身躯趄。脸儿厮揾者。仔细端详。几曾经别。乌云鬓玉钗斜。恰似半吐初生月。
步步娇
作者：李景云 崔时佩
朝代：明
体裁：曲

生：打叠行囊登程去。暂且辞乡里。长亭复短亭。峻岭崇山。半吞云气。黄鸟隔林啼。可爱他声流丽。
水底鱼儿
作者：李景云 崔时佩
朝代：明
体裁：曲

听叫琴童。两脚走如风。慌忙来到呀。原来是家主公。
江儿水
作者：李景云 崔时佩
朝代：明
体裁：曲

丑：芳草迷行骑。飞花点客衣。禁烟时节多风雨。古木阴中扁舟系。数声渔笛悠扬起。勾引离人情绪。遥望皇都。缥缈在五云深处。
江儿水
作者：李景云 崔时佩
朝代：明
体裁：曲

客馆欹单枕。秋蛩鸣四野。助人愁纸窗外风儿裂。这孤眠被儿薄衾又怯。冷清清几时温得热。有限姻缘方宁帖。无奈功名。何苦使人离别。
江儿水
作者：李景云 崔时佩
朝代：明
体裁：曲

生：这里是兜率院。休猜做离恨天你看他。宜嗔宜喜春风面。弓样眉儿新月偃。未语人前先腼腆。却便似呖呖莺声花外啭。解舞腰肢。似垂柳风前娇软。
江头金桂
作者：李景云 崔时佩
朝代：明
体裁：曲

贴：你是秀才家风范。休要呆里撒奸。待要恩情美满。教我骨肉摧残老夫人呵。。手执棍儿摩挲看。这粗麻大线。怎透针关。直待拄着拐棒儿閒攒懒。缝着合口。送暖偷寒。两下里做人难待去呵。小姐性儿如盖撒火。。消息儿踏着泛。生哭介：小生这条性命。都在红娘姐身上。乞可怜见贴：我待不去呵。。怎禁他甜话赞。
沁园春
作者：李景云 崔时佩
朝代：明
体裁：曲

西洛张生。博陵崔氏。一双白璧两南金。寄居萧寺。无计达佳音。忽遇孙彪作耗。君瑞请兵退贼。当许下成亲。岂料功成后。老母背前盟。托红娘传密意。遂初心。喜登黄甲。郑恒何故更相寻。终藉蒲东太守。重谐伉俪。传说到如今。
沈醉东风
作者：李景云 崔时佩
朝代：明
体裁：曲

惟愿在世间的寿高。亡化的天上逍遥。为祖考拜三宝。焚香暗中祷告。夫人休拗。梅香莫燋。早成就姻缘事到老。
泣榴花犯
作者：李景云 崔时佩
朝代：明
体裁：曲

晚妆楼上杏花残。犹兀自怯衣单。那一片听琴心清露月明间。昨日向晚不怕春寒。几乎被赚。那其间。岂不羞颜。为你一个不酸不醋风魔汉。隔墙儿险做了望夫山。
泯江犯
作者：李景云 崔时佩
朝代：明
体裁：曲

旦：想着风流士。旖旎人。脸儿清秀身儿俊。性儿温克情儿顺。不由人口儿作念心儿应。端的是常萦方寸。贴：姐姐。闻得他好才学。旦：星斗焕文章。方显得平生学问。
淘金令
作者：李景云 崔时佩
朝代：明
体裁：曲

恹恹瘦损。那值春光尽。罗衣宽褪。早是神劳顿。能消得几个黄昏。目断行云。人远天涯近嗏。。则索自温存。但出闺门。影儿般不离身。从见了那个人。兜底便可亲。咏月新诗。咏月新诗。依着前韵。
清河水
作者：李景云 崔时佩
朝代：明
体裁：曲

呆打孩店房中没话说。闷对如年夜。暮雨催寒蛩。晓风吹残月。今宵酒醒来。玉人儿他在何处也。
渔家灯
作者：李景云 崔时佩
朝代：明
体裁：曲

你用心拨雨撩云。我好意与你传书递缄小姐呵。不肯搜自己狂为。待要寻人破绽。几番背地里愁眉泪眼。人面前巧语花言张生呵。。非慢。从今后会难。已见个酒阑人散。
渔家灯
作者：李景云 崔时佩
朝代：明
体裁：曲

这的是先生命悭。须不是红娘违慢。这缄帖儿做了招状。又是俺的公案。若不觑面颜。险把红娘来拖犯。休叹。云敛巫山。偷香手段今休惯。莫把从前风月担。
渔灯儿
作者：李景云 崔时佩
朝代：明
体裁：曲

旦：莫不是梵王宫夜撞金钟。贴：不是。旦：莫不是疏竹萧萧曲槛中。贴：也不是。旦：莫不是牙尺剪刀声相送。贴：也不是。旦：莫不是漏声长滴响壶铜。贴：一发不是了。你且听着旦做听介：呀。我只道甚么响。。却原来近西厢谁理丝桐。
渔灯儿
作者：李景云 崔时佩
朝代：明
体裁：曲

旦：莫不是步摇得宝髻玲珑。贴：不是。旦：莫不是裙拖得环佩叮咚。贴：不是。旦：莫不是铁马在檐前骤风。贴：也不是。旦：莫不是金钩双控。咭叮当敲响帘栊。
满庭芳
作者：李景云 崔时佩
朝代：明
体裁：曲

生上：游艺中原。脚跟无线。空教我望眼连天。将棘闱守暖。把铁砚磨穿。未能彀云路鹏程万里。先受了雪窗萤火多年。男儿志。空雕虫篆刻。缀断简残编。
满江红
作者：李景云 崔时佩
朝代：明
体裁：曲

旦：抛却金针。离绣阁黄昏时节。见碧天如洗。一轮明月。贴：花影满阶秋露冷。银河万里光澄彻。合：慇勤同到小园中。把名香爇。
滴溜子
作者：李景云 崔时佩
朝代：明
体裁：曲

贴：谩说道佳人自来命孤。谁承望好事顿成间阻。是他将半万贼兵破。如何番成做离恨歌。请他来不快活。兀的江州司马泪痕多。
玉娇莺儿
作者：李景云 崔时佩
朝代：明
体裁：曲

贴：今宵欢庆。我莺莺何曾惯经。你须索要款款轻轻。灯儿下共交鸳颈。端详可憎。谁无志诚。你两人今夜亲折證。生：谢芳卿。谢红娘姐错爱。成就了这姻亲。
玩仙灯
作者：李景云 崔时佩
朝代：明
体裁：曲

一见娇娥。止不住心猿意马。
玩仙灯
作者：李景云 崔时佩
朝代：明
体裁：曲

别却情人。顿觉香消玉减。
玩仙灯
作者：李景云 崔时佩
朝代：明
体裁：曲

末上：一卷楞经。消尽万千磨障。
琐寒窗
作者：李景云 崔时佩
朝代：明
体裁：曲

因他去减我风流。寄书来又添消瘦我和他。别时节桂子新秋。盼书来又早梅花时候。闷来无语强抬头。书在手。泪盈眸。
琥珀猫儿坠
作者：李景云 崔时佩
朝代：明
体裁：曲

何时能彀锦片美前程。柳映花遮云锦屏。巫山云雨夜三更。张生。不知是我无缘那人薄命。
琥珀猫儿坠
作者：李景云 崔时佩
朝代：明
体裁：曲

净：当初从宦。快乐实无穷。不意先君禄命终。扶持旅榇寓蒲东合前老旦。
琥珀猫儿坠
作者：李景云 崔时佩
朝代：明
体裁：曲

贴：今来古往。富贵事难同。兴废浑如一梦中。停丧萧寺且从容。合：悲痛。须有日还乡。再整家风。
琥珀猫儿坠
作者：李景云 崔时佩
朝代：明
体裁：曲

隔帘斜月偏照短檠灯。便是铁石人心也动情。玉人何是忒聪明。莺莺。多应是你无缘小生薄命。
画眉序
作者：李景云 崔时佩
朝代：明
体裁：曲

双眼转秋波。一点灵心早瞧破。着莺莺做妹妹拜了哥哥。白茫茫水溢蓝桥。扑簌簌把比目鱼分破。合：奈何愁把眉峰锁。蓦忽地又早张罗。
画眉序
作者：李景云 崔时佩
朝代：明
体裁：曲

生：他是娇滴滴玉无瑕。粉脸生春鬓堆鸦。贴：你不要惊他。连累着我生：红娘姐。。你担惊受怕。图甚么浪酒閒茶。从今后打叠嗟呀。毕竟是心肠牵挂。贴：为你两下里情谦洽张先生。。将指头儿告了消乏。
画眉序
作者：李景云 崔时佩
朝代：明
体裁：曲

自觉醉颜酡。低首无言自摧挫。手难抬称不起这两肩窝。没定夺哑谜难猜天杀的老夫人。。说谎话比天来大合前。
画眉序
作者：李景云 崔时佩
朝代：明
体裁：曲

若不是君瑞识人多。别个焉能退干戈。排着酒果列着笙歌。花阴细暖日庭阶。香篆袅东风帘幕。合：感伊救我全家祸。钦敬礼正当酬酢。
番卜算
作者：李景云 崔时佩
朝代：明
体裁：曲

一见便留情。自觉成何益。姻缘天付与。自有团圆日。
番卜算
作者：李景云 崔时佩
朝代：明
体裁：曲

旦上：帘外唤声声。何事相催逼。贴：报道可相见。那个曾相识。
番卜算
作者：李景云 崔时佩
朝代：明
体裁：曲

旦贴老旦上：结发做夫妻。不幸轻分散。几回思忆泪珠弹。合乡国何时返。
皂罗袍
作者：李景云 崔时佩
朝代：明
体裁：曲

净丑：你好没颠没倒。分明是闹了元宵。迷留目乱痒难挠。太师座上空凝眺。末：头陀懊恼。把钟磬乱敲。烧香行者把香烟灭了。丑净因贪看小姐如花貌。
皂罗袍
作者：李景云 崔时佩
朝代：明
体裁：曲

旦贴：行过碧梧庭院。步苍苔已久。湿透金莲。纷纷红紫斗争妍。双双瓦雀行书案。燕衔□去。芳心自敛。人随花老。无人见怜。把轻罗小扇遮羞脸。
皂罗袍
作者：李景云 崔时佩
朝代：明
体裁：曲

旦：你看他外像儿风流年少。内性儿冠世才学。扭捏身躯恁做作。来往人前卖弄俊俏。贴：黄昏这回。白日那觉书帏独睡怎生到晓。此情未许人知道。
皂罗袍
作者：李景云 崔时佩
朝代：明
体裁：曲

生：俺只道玉天仙来到。却原来是可意根苗。小生旅况最难熬。怎当他倾国倾城貌。樱桃小口。杨柳细腰。梨花白面麝兰气飘。轻盈上下都堆俏。
皂罗袍
作者：李景云 崔时佩
朝代：明
体裁：曲

贴：为甚么心无惊怕。赤紧的夫妻。意不争差。俺这里蹑足潜形俏的听咱。一个羞惭一个怒发。张生无语。姐姐变卦。一个俏俏冥冥。一个絮絮搭搭你看那张生不识羞的涎脸。。叉定着手儿妆聋做哑。
皂罗袍
作者：李景云 崔时佩
朝代：明
体裁：曲

贴：笑折花枝自撚。惹狂蜂浪蝶。舞翅翩［⿰扁迁］。几番要扑展齐纨。飞向锦香丛里教我寻不见。被燕衔春去。芳心自敛。怕人随花老。无人见怜。临风不觉增长叹。
皂罗袍
作者：李景云 崔时佩
朝代：明
体裁：曲

颠倒写鸳鸯两字。方信道在心为志红娘姐。你去到小姐面前用意些。。看喜怒其间觑个意儿贴：我自有道理。。放心学士。自当处置。言谈之际。作个道理。只说弹琴那人教传示。
皂角儿
作者：李景云 崔时佩
朝代：明
体裁：曲

带围宽瘦减腰肢。贴：姐姐。做些针指消遣何如。旦：意悬悬懒拈针指。这相思病染恹恹。淋漓袖万千红泪贴：姐姐。我晓得你了。。莫不是怕黄昏。挨白昼。象床閒。鸳被冷。这般滋味。合：冤家一去。归无定期。叹分离。天边月缺。也有圆时。
皂角儿
作者：李景云 崔时佩
朝代：明
体裁：曲

旦：去时节黄叶乱飞。到如今落红堆砌。要相逢千难万难。不似俺别时容易。莫不是醉银筝。歌綵袖。恋秦楼。迷楚馆。把奴抛弃合前。
祝英台
作者：李景云 崔时佩
朝代：明
体裁：曲

启朱扉。开绣榻。风静夜帘閒。香冷篆烟。烧烬银缸。金荷上夜灯犹灿姐姐还睡哩。。慵懒。比及将暖帐轻弹。先揭起罗帏偷看。只见玉钗横。日高不理。鬟。
祝英台
作者：李景云 崔时佩
朝代：明
体裁：曲

心乱。晚妆残。乌云亸。春睡损红颜。双眼倦开。半晌抬身。行叹介：酩子里一声长叹见书介：这书是那里来的。敢又是红娘这小妮子。。无端。不思量刺凤描鸾。只学去传书递缄。意孜孜。颠来倒去不害心烦。
祝英台
作者：李景云 崔时佩
朝代：明
体裁：曲

摧残那张生呵。。害得他白日黄昏。寂寞泪栏杆。废寝忘餐。目断东墙。他只把佳期相盼。旦：他有病也不干我事。贴：其间。送得他直上高竿。掇了梯儿閒看。旦：既有病。着他吃些药便了贴：若要这病好。。除非是。出几点风流香汗。
祝英台
作者：李景云 崔时佩
朝代：明
体裁：曲

旦：遮拦。只教他缚住心猿。意马且牢拴。把病体扶持。经史相亲。做个好人家风范也罢。红娘将笔砚过来。就写几句在缄尾上。将去与他。说递书来不打紧。倘老夫人知道将如之何。今后再不可如此。。这缄。只说道老夫人违背前盟。却把女孩儿拖犯你说我。到如今。羞睹镜里孤鸾。
祝英台
作者：李景云 崔时佩
朝代：明
体裁：曲

玉精神。花模样。看他无倒断思量。一片志诚。今日方知。两下里赴约高唐。只为他窃玉偷香。勾引得春心飘荡。料襄王。先在阳台之上。
祝英台近
作者：李景云 崔时佩
朝代：明
体裁：曲

旦上：托冰弦。传素手。心事已无有。西厢清露月明閒。怎知道楚馆云寒。秦楼月暗。无人处有谁肠断。
福马儿
作者：李景云 崔时佩
朝代：明
体裁：曲

丑：吃菜馒头委实口淡。五千人不索煎烂。腔子里热血且权消渴。生心。解馋。五千人做一顿馒头饀。
秋夜月
作者：李景云 崔时佩
朝代：明
体裁：曲

净上：心性嚣。惯使风流钞。柳陌花街常时乐。偎红倚翠追欢笑。只愁易老。只愁易老。
簇御林
作者：李景云 崔时佩
朝代：明
体裁：曲

小姐。你的新诗句忒应声。诉衷肠真可听。一言一字都相应。语句又轻。音律又清。崔莺莺不愧为名姓他若与小生。到天明。隔墙酬和。惺惺的惜惺惺。
簇御林
作者：李景云 崔时佩
朝代：明
体裁：曲

帘垂下户已扃。颤巍巍花弄影。落红如雨埋芳径。灯儿又不明。梦儿又不成。房儿中寂寞衾儿冷。淅零零。风儿透入。窗儿上纸条鸣。
粉蝶儿
作者：李景云 崔时佩
朝代：明
体裁：曲

听得传呼。不觉心头起火。
粉蝶儿
作者：李景云 崔时佩
朝代：明
体裁：曲

怒发冲冠。长江直把投鞭断。
粉蝶儿
作者：李景云 崔时佩
朝代：明
体裁：曲

生上：郁闷滔天。教我如何理料。
素带儿
作者：李景云 崔时佩
朝代：明
体裁：曲

生：娉婷。百媚生比那初见呵。。庞儿越整。苍苔上料应小脚儿难行。盈盈。体态轻。罗袂生寒心自惊。空觑定。只为他离多会少。有影无形。
素带儿
作者：李景云 崔时佩
朝代：明
体裁：曲

良宵静。玉宇无尘。月满庭。閒阶上一树牡丹花影。思省。俺可憎。比月殿嫦娥不恁撑。厮侥倖那小姐。生得齐齐整整。袅袅婷婷。
红绣鞋
作者：李景云 崔时佩
朝代：明
体裁：曲

丑：平生欺硬怕软。欺硬怕软。吃苦不爱甘。非是你每拈花柳没掂三。休因亲事胡怕俺。咱非是躲懒。杜将军不肯把兵来挽。张解元干将风月担。
红芍药
作者：李景云 崔时佩
朝代：明
体裁：曲

丑：包残肉把青盐蘸。生：你如今敢去么。丑：你那里问俺敢也不敢。孙飞虎声名播斗南。能淫欲这般贪滥。生：你晓得念经么。丑：经文也不会谈。生：会坐禅么。丑：逃禅也懒去参。生：你是出家人。如何只好厮杀。丑：戒刀头新来钢蘸。铁棒上尘土不染。
红衫儿
作者：李景云 崔时佩
朝代：明
体裁：曲

旦：听罢一言心不忍。此祸灭身。苦着人进退无门。把袖梢儿揾不住啼痕。喊杀声怎禁母亲。。休得要爱惜莺莺。我甘心自殒。
红衲袄
作者：李景云 崔时佩
朝代：明
体裁：曲

丑：问贫僧何处来。外：为甚到此。丑：为寓空门西洛客。外：西洛客是何人。丑：麾下投书张秀才。外：那秀才怎么。丑：近日遭逢飞虎贼。怆惶无布摆。险把残生害。外：秀才家不过琴剑书箱。那有良金美玉。丑：不因韫椟藏珠也。外：他为甚么。丑只为崔家少女倾城色。
红衲袄
作者：李景云 崔时佩
朝代：明
体裁：曲

旦：湘江两岸秋。当日娥皇因虞舜愁。西厢两泪流。今日莺莺为君瑞忧琴童。。你逐宵旅店房中宿。休将包袱儿做枕头。水浸雨湿休教扭。乾来时熨不开摺皱。一件件与我仔细收留也你与相公说。。是必休忘旧。
红衲袄
作者：李景云 崔时佩
朝代：明
体裁：曲

这汗衫和他一处宿。想着他体温存贴着他皮肉。贴：这裹肚何用。旦：常不离了他前后。紧守着他左右。贴：这瑶琴何用。旦：当初五言诗谨趁逐。后来七弦琴成配偶。贴：这玉簪呵。旦：到如今功成名就也。只怕撇人在脑背后。
绵搭絮
作者：李景云 崔时佩
朝代：明
体裁：曲

思思想想。念念心心。普天下相思。是我和伊都占尽。休怪我萱亲。自古道好事难成。东君有意。花也留情。贴：老夫人寄书去叫郑生去了。旦：我岂肯惹浪蝶狂蜂。止许衔花美鹿行。
绵搭絮
作者：李景云 崔时佩
朝代：明
体裁：曲

旦：没情没绪。闷倚帏屏。贴：姐姐。去绣房中做些针指罢。旦：心在他行。交颈鸳鸯绣不成。眼睁睁。天也不从人张君瑞。。想是你前生负我。我负你今生。两下里影只形单。羞睹牵牛织女星。
绵搭絮
作者：李景云 崔时佩
朝代：明
体裁：曲

旦：花钿慵整贴：我和你佛殿上耍一耍去。。我也懒去登临贴：姐姐身子不快。我把被儿薰得香香的。去睡了罢。。总有兰麝馨香。有甚心情挨着枕我这几日神思昏倦。。坐不安。睡不宁。贴：姐姐。张生有甚么好处。只管想他。旦：我爱他风流才俊。贯世聪明贴：既爱他。何不成就了他。。谁肯向东邻。把我做针儿将线引。
绵搭絮
作者：李景云 崔时佩
朝代：明
体裁：曲

时时刻刻。不曾离身。贴：非干红娘之事。都是老夫人着我早晚跟随小姐。旦：好笑我的萱亲。着甚么来由防备人当日兵围普救之时。。是你口许为亲今日身安事妥呵。。背义忘恩母亲。人人都道你是女中丈夫。。到做了言而无信。悔赖人婚姻我若不守闺门时节呵。。总有铁壁铜墙。枉使机关拘禁得紧。
绵搭絮
作者：李景云 崔时佩
朝代：明
体裁：曲

落红成阵。万点正愁人。早是伤情。无语凭栏怯素春。困腾腾。情思沈吟我有一腔春病。谁与我温存张君瑞。。想是你分浅缘悭。雨打梨花深闭门。
缕缕金
作者：李景云 崔时佩
朝代：明
体裁：曲

瞅一瞅海波翻。滉一滉索琅琅振山岩。打熬成天生这般劣性人。拚舍着命几曾肯忐忑。更不怕勒马停骖。
罗香令
作者：李景云 崔时佩
朝代：明
体裁：曲

旦：见你多愁多害。其实难挨。只见你废寝忘餐。可怜你十分不快。贴：亏你真心耐。志诚挨小姐的。心回意转张生你。否极泰来。这其间留得形骸在。
罗香令
作者：李景云 崔时佩
朝代：明
体裁：曲

生：先前见责。谁承望今宵欢爱。着小姐这样留心。张珙合当跪拜。生跪旦扶起介生：小生又无潘安貌。子建才。生回看旦介：觑着可憎模样。不胜感戴小姐。只是可怜见我是孤身客。
耍孩儿
作者：李景云 崔时佩
朝代：明
体裁：曲

丑：他只会吃斋饭。在僧房里却不管烧了伽蓝。生：这一封书径到蒲关上杜将军处投下。丑：多谢得。扶危困故友书一缄。今日里撞钉子把贼兵探。大脚步非誇侃。
节节高
作者：李景云 崔时佩
朝代：明
体裁：曲

合：花阴下藓阶。楚阳台。襄王云雨今何在。重欢爱。归去来。何时再。乍时相见教人爱。霎时不见教人怪合前。
节节高
作者：李景云 崔时佩
朝代：明
体裁：曲

外：君恩四海宽。赖包含。微臣何幸蒙天眷。多惭赧。拯国难。驱民患。顿令草贼寒心胆。从教民堵如初案合前。
节节高
作者：李景云 崔时佩
朝代：明
体裁：曲

春香抱满怀。畅奇哉。浑身上下都通泰。无聊赖。难摆划。凭谁解。梦魂飞绕青霄外。只疑都是梦中来愁无奈。合：今宵相会碧纱幮。何时重解香罗带。
节节高
作者：李景云 崔时佩
朝代：明
体裁：曲

末：朱杆列綵幡。七星攒。五云拥出六龙辇。摇千扇。响八蛮。张双伞。百官手执严霜简。千兵臂挽追风箭。合：累累金印笑登坛。男儿果遂平生愿。
花心动
作者：李景云 崔时佩
朝代：明
体裁：曲

贴上：半万贼兵。捲浮云片时扫尽。孤儿幼女。死里逃生。列山灵。陈水陆。张君瑞合理钦敬。
菊花新
作者：李景云 崔时佩
朝代：明
体裁：曲

一片丹心图报主。镇边陲竹帛生辉。治国齐家。兵行仁义。不比那杀妻吴起。
菊花新
作者：李景云 崔时佩
朝代：明
体裁：曲

东风寒透碧纱窗。控金钩绣帘不挂。门阑暮霭映残霞。对菱花晚妆初罢。
菊花新
作者：李景云 崔时佩
朝代：明
体裁：曲

旦上：描罢鸳鸯离绣床。不知门外又斜阳。移莲步出兰房。情默默。意徉徉。
菊花新
作者：李景云 崔时佩
朝代：明
体裁：曲

未临科甲暂稽程。旅况凄凉动客情。萧寺独游行。历遍名山胜境。
菊花新
作者：李景云 崔时佩
朝代：明
体裁：曲

独占鳌头作武元。宫袍新制锦綵云笺。九重春色满瑶天。功名遂报国愿身先。
菊花新
作者：李景云 崔时佩
朝代：明
体裁：曲

雨歇新凉报早秋。山僧送客上皇州。但期一举登龙榜。琼林宴罢早归舟。
蛮牌令
作者：李景云 崔时佩
朝代：明
体裁：曲

生：纸光明玉版。字香喷麝兰。贴：这纸湿的为何。生：行儿边湿透非兼春汗。一缄情泪红犹湿。满纸春心墨未乾。贴：从今后休疑难。放心学士。稳倩取金雀钗鬟。
蛮牌令
作者：李景云 崔时佩
朝代：明
体裁：曲

贴：他人行别样亲。我跟前取次看。更做道孟光接了梁鸿案。别人行甜言美语三冬暖。俺跟前恶语伤人九夏寒。回头看。你这离魂倩女。怎发付掷果潘安。
蛮牌令
作者：李景云 崔时佩
朝代：明
体裁：曲

贴：隔墙花又低。迎风户半拴。偷香手段今番按。生：小生其实跳这粉墙不过。贴：怕墙高怎把龙门跳。生：这花树又密。贴：嫌花密难将仙桂攀。放心去休辞弹。你去不去。生：小生难去贴：你若不去呵。。望断他盈盈秋水。蹙损了淡淡春山。
衮
作者：李景云 崔时佩
朝代：明
体裁：曲

一个潘郎鬓有丝。杜韦娘非旧时。一个带围宽清减了小腰肢。一个睡昏昏不待观经史。一个意悬悬懒去拈针指。一个笔下写幽情。一个弦上传心事。两下里都一样害相思。
西地锦
作者：李景云 崔时佩
朝代：明
体裁：曲

晓过书斋探视。多应闷掩门儿。金钗敲户轻轻的。此情犹恐人知。
西地锦
作者：李景云 崔时佩
朝代：明
体裁：曲

生上：愁重晓来未起。忘餐失寝因渠。杨花无力随风。分明自不支持。
解三酲
作者：李景云 崔时佩
朝代：明
体裁：曲

生：可怜我书剑飘零无厚聘。感不尽姻亲事有成。新婚燕尔安排定。除非是折桂手报答前程。我如今博得个跨凤乘鸾客。到晚来卧看牵牛织女星。非侥倖。受用的珠围翠绕。结果了黄卷青灯。
解三酲
作者：李景云 崔时佩
朝代：明
体裁：曲

贴：凭着你灭寇功勋举将能。却不道两字功名未有成。为甚么莺莺心下十分顺。只为君瑞胸藏百万兵。专请你有恩有义閒中客。回避了无是无非廊下僧。夫人命。道足下莫教推托。和贱妾即便随行。
解三酲
作者：李景云 崔时佩
朝代：明
体裁：曲

贴：玳筵前香焚宝鼎。绣帘外风扫閒庭。落红满地胭脂冷。白玉栏杆花弄影。生：更有甚么好处。贴：准备着鸳鸯夜月销金帐。孔雀春风软玉屏。生：有甚么乐器么。贴：合欢令。有凤箫象板。锦瑟鸾笙。
谒金门
作者：李景云 崔时佩
朝代：明
体裁：曲

老旦上：凄凉萧寺空迤逗。故园不堪回首。争奈孩儿胡厮耨。想必是红娘引诱。